“Mafee Amɛ Jeŋmaŋ Kome”—Ezekiel 37:22\n“Mafee Amɛ Jeŋmaŋ Kome”\nNƆ NI ABAAWIE HE: Yehowa wo shi akɛ ebaabua ewebii lɛ anaa; gbalɛ ni kɔɔ tsei enyɔ lɛ ahe lɛ\n1, 2. (a) Mɛni ekolɛ ehã mɛi ni aŋɔ amɛ nom lɛ atsui fã lɛ? (b) Mɛni hewɔ amɛbaana nɔ ko ni amɛkpaaa gbɛ kwraa lɛ? (d) Mɛɛ sanebimɔi wɔbaasusu he?\nYƐ Nyɔŋmɔ gbɛtsɔɔmɔ naa lɛ, Ezekiel gba gbalɛi srɔtoi etsɔɔ nomii ni yɔɔ Babilon lɛ, ni etsɔ okadii anɔ efee enɛ. Yɛ klɛŋklɛŋ gbalɛ lɛ, kɛ nɔ ni ji enyɔ, kɛ nɔ ni ji etɛ, kɛ ekrokomɛi lɛ amli lɛ, ahã Ezekiel fee nibii komɛi kɛtsɔɔ kojomɔ ni abaakojo mɛi. (Eze. 3:24-26; 4:1-7; 5:1; 12:3-6) Anɔkwa, gbalɛi fɛɛ ni Ezekiel tsɔ okadii ni efee lɛ anɔ egba lɛ ji kojomɔi ni naa wala ni akɛbaaba Yudafoi lɛ anɔ.\n2 No hewɔ lɛ, kwɛ bɔ ni mɛi ni aŋɔ amɛ nom lɛ atsui baafã ahã be ni Ezekiel badamɔ shi ekoŋŋ yɛ amɛhiɛ, ni efee klalo akɛ ebaafee okadi kroko hu ni ji gbalɛ lɛ. Ekolɛ amɛshwie amɛyiŋ akɛ: ‘Mɛɛ sane ni kumɔɔ mɔ tsui ekoŋŋ ekɛbaahã wɔ ŋmɛnɛ?’ Shi amɛbaana nɔ ko ni amɛkpaaa gbɛ kwraa. Gbalɛ ni Ezekiel tsɔ okadi ni efee lɛ nɔ egba amrɔ nɛɛ yɛ srɔto kwraa. Eji gbalɛ ni hiɛ shiwoo ni yɔɔ miishɛɛ, shi jeee fɔbuu kojomɔ. (Eze. 37:23) Mɛɛ sane Ezekiel kɛhã nomii lɛ? Te eshishi lɛ? Mɛɛ gbɛ nɔ ekɔɔ Nyɔŋmɔ tsuji ahe ŋmɛnɛ? Hã wɔtao mli wɔkwɛ.\n“Amɛbaatsɔ Tso Kome Yɛ Midɛŋ”\nAKRABATSA 12A: Tsei Enyɔ Lɛ Ni Afee Amɛ Ekome Lɛ\n3. (a) Mɛni ‘Yuda tso lɛ’ damɔ shi kɛhã? (b) Mɛni hewɔ akɛɔ akɛ “Efraim tso lɛ” damɔ shi kɛhã wekui nyɔŋma maŋtsɛyeli lɛ?\n3 Yehowa fã Ezekiel akɛ ekɔlɔ tsei enyɔ ni eŋma yɛ ekome nɔ akɛ ‘Yuda nɔ,’ ni eŋma yɛ ekroko lɛ hu nɔ akɛ “Yosef, Efraim tso lɛ.” (Kanemɔ Ezekiel 37:15, 16.) Mɛni tsei enyɔ nɛɛ damɔ shi kɛhã? ‘Yuda tso’ lɛ damɔ shi kɛhã Yuda kɛ Benyamin wekui enyɔ maŋtsɛyeli lɛ. Maŋtsɛmɛi ni jɛ Yuda weku lɛ mli lɛ ye wekui enyɔ lɛ nɔ; agbɛnɛ hu, osɔfoi lɛ hu hi Yuda shikpɔŋ lɛ nɔ, ejaakɛ amɛsɔmɔ yɛ sɔlemɔ shĩa lɛ yɛ Yerusalem. (2 Kro. 11:13, 14; 34:30) No hewɔ lɛ, maŋtsɛmɛi ni jɛ David weku lɛ mli lɛ kɛ Levi osɔfoi lɛ hi Yuda maŋtsɛyeli lɛ mli. “Efraim tso lɛ” damɔ shi kɛhã Israel wekui nyɔŋma maŋtsɛyeli lɛ. Mɛni hewɔ akɛɔ akɛ tso nɛɛ ji Efraim tso lɛ? Mɔ klɛŋklɛŋ ni ye wekui nyɔŋma maŋtsɛyeli lɛ nɔ maŋtsɛ ji Yeroboam, ni ejɛ Efraim weku lɛ mli. Sɛɛ mli lɛ, Efraim batsɔ weku ni he gbɛ́i fe fɛɛ yɛ Israel. (5 Mo. 33:17; 1 Maŋ. 11:26) Kadimɔ akɛ, maŋtsɛmɛi ni jɛ David weku lɛ mli lɛ kɛ Levi osɔfoi lɛ fataaa Israel wekui nyɔŋma maŋtsɛyeli lɛ he.\n4. Mɛni nɔ ni Ezekiel kɛ tsei enyɔ lɛ fee lɛ feɔ he mfoniri? (Kwɛmɔ mfoniri ni yɔɔ nikasemɔ lɛ shishijee lɛ.)\n4 Agbɛnɛ hu, afã Ezekiel akɛ, ekɛ tsei enyɔ lɛ ekome akpɛtɛ ekome he “koni amɛtsɔ tso kome.” Be ni nomii lɛ kwɛɔ Ezekiel, ni amɛnuuu nɔ ni efeɔ lɛ shishi lɛ, amɛbi lɛ akɛ: “Ani okɛŋ wɔ nɔ ni nibii nɛɛ tsɔɔ lo?” Ehã amɛ hetoo akɛ, nɔ ni efeɔ lɛ feɔ nɔ ni Yehowa diɛŋtsɛ baafee lɛ he mfoniri. Yehowa wie yɛ tsei enyɔ lɛ ahe akɛ: “Mafee amɛ tso kome, ni amɛbaatsɔ tso kome yɛ midɛŋ.”—Eze. 37:17-19.\n5. Mɛni tsei enyɔ lɛ ni Ezekiel fee lɛ ekome lɛ tsɔɔ? (Kwɛmɔ akrabatsa ni ji “Tsei Enyɔ Lɛ Ni Afee Amɛ Ekome Lɛ.”)\n5 No sɛɛ lɛ, Yehowa tsɔɔ nɔ ni tsei enyɔ lɛ ni afee amɛ ekome lɛ tsɔɔ. (Kanemɔ Ezekiel 37:21, 22.) Akɛ Yuda wekui enyɔ maŋtsɛyeli lɛ mli bii ni aŋɔ amɛ nom lɛ kɛ Israel (Efraim) wekui nyɔŋma maŋtsɛyeli lɛ mli bii ni aŋɔ amɛ nom lɛ baaba Israel shikpɔŋ lɛ nɔ, ni amɛbaatsɔ “jeŋmaŋ kome.”—Yer. 30:1-3; 31:2-9; 33:7.\n6. Mɛɛ gbalɛi srɔtoi enyɔ ni kɛ amɛhe kpãa gbee yɔɔ Ezekiel yitso 37 lɛ?\n6 Gbalɛi srɔtoi enyɔ ni kɛ amɛhe kpãa gbee ni yɔɔ Ezekiel yitso 37 ni kɔɔ jamɔ krɔŋŋ ni abaasaa ato shishi ekoŋŋ lɛ he lɛ sa kadimɔ waa! Yehowa baahã ana akɛ, eji Nyɔŋmɔ ni hãa ewebii yeɔ amɛhe kɛjeɔ nomŋɔɔ mli (kuku 1-14), ni efeɔ mɛi ni mli egbala hu ekome (kuku 15-28). Sane oti ni taa mɔ tsuiŋ ni yɔɔ gbalɛi enyɔ nɛɛ amli lɛ ji: Yehowa baanyɛ ajie mɛi kɛje nomŋɔɔ mli, ni ebaanyɛ ehã mɛi ni mli egbala hu afee ekome.\nMɛɛ Gbɛ Nɔ Yehowa ‘Bua Amɛnaa’?\n7. Mɛɛ gbɛ nɔ sane ni yɔɔ 1 Kronika 9:2, 3 lɛ maa nɔ mi akɛ “Nyɔŋmɔ nyɛɔ nii fɛɛ efeɔ”?\n7 Yɛ adesai asusumɔ naa lɛ, anyɛŋ ahã nomii lɛ aye amɛhe ni amɛfee ekome kɔkɔɔkɔ. * Shi “Nyɔŋmɔ nyɛɔ nii fɛɛ efeɔ.” (Mat. 19:26) Yehowa hã egbalɛ lɛ ba mli. Nom ni Babilonbii lɛ ŋɔ Nyɔŋmɔ webii lɛ ba naagbee yɛ afi 537 D.Ŋ.B., ni no sɛɛ lɛ, aŋkroaŋkroi ni jɛ maŋtsɛyelii enyɔ lɛ fɛɛ amli lɛ ku amɛ sɛɛ kɛba Yerusalem ni amɛbaye amɛbua kɛto anɔkwa jamɔ shishi ekoŋŋ. Ŋmalɛ lɛ maa enɛ nɔ mi akɛ: “Yuda, kɛ Benyamin, kɛ Efraim, kɛ Manase seshibii lɛ ekomɛi yahi Yerusalem.” (1 Kro. 9:2, 3; Ezr. 6:17) Hɛɛ, Israel wekui nyɔŋma maŋtsɛyeli lɛ mli bii lɛ kɛ Yuda wekui enyɔ maŋtsɛyeli lɛ mli bii lɛ fee ekome, tamɔ bɔ ni Yehowa gba lɛ pɛpɛɛpɛ.\n8. (a) Mɛni Yesaia gba? (b) Mɛɛ nibii titrii enyɔ ni sa kadimɔ yɔɔ Ezekiel 37:21 lɛ?\n8 Aaafee afii 200 ni tsɔ be nɛɛ hiɛ lɛ, no mli lɛ, gbalɔ Yesaia egba nɔ ni baaba Israel kɛ Yuda nɔ yɛ amɛnomŋɔɔ lɛ sɛɛ. Egba akɛ Yehowa baabua “Israelbii ni egbɛ eshwã lɛ” kɛ “Yudabii ni egbɛ eshwã lɛ anaa kɛjɛ shikpɔŋ lɛ koji ejwɛ lɛ fɛɛ,” ní “Asiria” hu fata he lɛ. (Yes. 11:12, 13, 16) Ni lɛɛlɛŋ, tamɔ bɔ ni Yehowa gba lɛ, ejie “Israelbii lɛ kɛje jeŋmaji fɛɛ” amli. (Eze. 37:21) Kadimɔ nibii enyɔ nɛɛ: Agbɛnɛ, Yehowa tsɛɛɛ nomii lɛ akɛ “Yuda” kɛ “Efraim” dɔŋŋ, shi moŋ etsɛ amɛ “Israelbii lɛ”—ni ji kuu kome. Kɛfata he lɛ, awie Israelbii lɛ ahe akɛ amɛbaajɛ jeŋmaji srɔtoi amli—anɔkwa, amɛbaajɛ “he fɛɛ he” kɛba, shi jeee jeŋmaŋ kome pɛ, ni ji Babilon mli.\n9. Mɛɛ gbɛ nɔ Yehowa ye ebua nomii ni ku amɛsɛɛ kɛba Israel lɛ koni amɛfee ekome?\n9 Be ni nomii lɛ ku amɛsɛɛ kɛba Israel lɛ, mɛɛ gbɛ nɔ Yehowa ye ebua amɛ ni amɛfee ekome? Ehole tookwɛlɔi kpakpai, tamɔ Zerubabel, Osɔfonukpa Yoshua, Ezra, kɛ Nehemia ehã Israel. Agbɛnɛ hu, Nyɔŋmɔ hole Hagai, Zakaria, kɛ Maleaki akɛ gbalɔi ehã amɛ. Hii anɔkwafoi nɛɛ fɛɛ tsu nii waa kɛwo maŋbii lɛ hewalɛ koni amɛkɛ Nyɔŋmɔ gbɛtsɔɔmɔi atsu nii. (Neh. 8:2, 3) Kɛfata he lɛ, Yehowa ye henyɛlɔi ni tsɔ ŋaa koni akpãtã ewebii lɛ ahiɛ lɛ anɔ kunim kɛbu Israel maŋ lɛ he.—Est. 9:24, 25; Zak. 4:6.\nYehowa hãa ewebii lɛ tookwɛlɔi kpakpai koni amɛye amɛbua amɛ ni amɛfee ekome (Kwɛmɔ kuku 9)\n10. Mɛni Satan bɔ mɔdɛŋ efee?\n10 Kɛ̃lɛ, yɛ nibii ni Yehowa jɛ esuɔmɔ mli efee ehã Israelbii lɛ fɛɛ sɛɛ lɛ, amɛteŋ mɛi babaoo fiii jamɔ krɔŋŋ lɛ sɛɛ. Aŋmala amɛnifeemɔi lɛ yɛ Biblia mli woji ni aŋmala be ni amɛku amɛsɛɛ kɛjɛ nomŋɔɔ mli amɛba lɛ amli. (Ezr. 9:1-3; Neh. 13:1, 2, 15) Anɔkwa, be ni amɛku amɛsɛɛ amɛba lɛ, eshɛɛɛ afii oha ni Israelbii lɛ kplaŋŋ kwraa kɛje jamɔ krɔŋŋ lɛ he aahu akɛ Yehowa kɛɛ amɛ akɛ: “Nyɛkua nyɛsɛɛ kɛbaa miŋɔɔ.” (Mal. 3:7) Be ni Yesu ba shikpɔŋ lɛ nɔ lɛ, Yudafoi ajamɔ lɛ mli egbala ewo kui srɔtoi amli, ni tookwɛlɔi ni yeee anɔkwa lɛ ji amɛhiɛnyiɛlɔi. (Mat. 16:6; Mar. 7:5-8) Satan ye omanye yɛ mɔdɛŋ ni ebɔ koni amɛkanyɛ amɛfee ekome kɛmɔ shi lɛ mli. Shi bɔ fɛɛ bɔ ni fee lɛ, Yehowa gbalɛ akɛ ebaafee amɛ ekome lɛ baaba mli. Yɛ mɛɛ gbɛ nɔ?\n“Mitsulɔ David Baatsɔ Amɛmaŋtsɛ”\n11. (a) Mɛni Yehowa hã ale yɛ gbalɛ ni kɔɔ ekomefeemɔ lɛ he lɛ he? (b) Mɛni Satan ka ekoŋŋ akɛ ebaafee be ni ashɛ lɛ afɔ̃ shikpɔŋ lɛ nɔ kɛjɛ ŋwɛi lɛ?\n11 Kanemɔ Ezekiel 37:24. Yehowa hã ale akɛ, egbalɛ ni tsɔɔ akɛ ebaafee ewebii lɛ ekome lɛ baaba mli kɛmɔ shi be ni ‘etsulɔ David’ ni ji Yesu Kristo lɛ ebɔi nɔyeli yɛ ewebii lɛ ateŋ lɛ, ni enɔyeli nɛɛ je shishi, yɛ afi 1914. * (2 Sam. 7:16; Luka 1:32) Be ni shɛɔ nakai beiaŋ lɛ, akɛ mumɔŋ Israel ni ji mɛi ni afɔ amɛ mu lɛ ebaye Israelbii lɛ anajiaŋ. (Yer. 31:33; Gal. 3:29) Shi kome ekoŋŋ lɛ, Satan ka akɛ ebaafite ekomefeemɔ ni yɔɔ Nyɔŋmɔ webii lɛ ateŋ lɛ, titri lɛ be ni ashɛ lɛ afɔ̃ shikpɔŋ lɛ nɔ lɛ. (Kpo. 12:7-10) Akɛ nɔkwɛmɔnɔ lɛ, be ni Nyɛminuu Russell gbo yɛ afi 1916 lɛ, Satan ka akɛ ebaatsɔ mɛi ni ebatsɔmɔ jamɔkwalɔi lɛ anɔ efite ekomefeemɔ ni yɔɔ mɛi ni afɔ amɛ mu lɛ ateŋ lɛ. Shi etsɛɛɛ kɛkɛ ni nakai jamɔkwalɔi lɛ shi asafo lɛ. Agbɛnɛ hu, Satan hã awo nyɛmimɛi ni nyiɛɔ hiɛ yɛ nakai beiaŋ lɛ tsuŋ, shi no po nyɛɛɛ afite ekomefeemɔ ni yɔɔ Nyɔŋmɔ webii lɛ ateŋ lɛ. Mɛi ni afɔ amɛ mu lɛ ateŋ mɛi ni tee nɔ amɛye Yehowa anɔkwa lɛ hiɛ ekomefeemɔ ni yɔɔ amɛteŋ lɛ mli.\n12. Mɛni hewɔ mɔdɛŋ ni Satan bɔ akɛ ekɛ mligbalamɔ baaba mumɔŋ Israelbii lɛ ateŋ lɛ yeee omanye lɛ?\n12 No hewɔ lɛ, nɔ ni tamɔɔɔ nɔ ni ba heloonaa Israel nɔ lɛ, mumɔŋ Israel lɛ nyɛ edamɔ ŋai ni Satan tsɔ koni ekɛ mligbalamɔ aba amɛteŋ lɛ naa. Mɛni hewɔ Satan mɔdɛŋbɔi lɛ yeee omanye lɛ? Ejaakɛ mɛi ni afɔ amɛ mu lɛ fee bɔ fɛɛ bɔ ni amɛbaanyɛ ni amɛye Yehowa taomɔ nii lɛ anɔ. Enɛ hewɔ lɛ, amɛ-Maŋtsɛ Yesu Kristo, mɔ ni miiya nɔ eeye Satan nɔ kunim lɛ miibu amɛhe.—Kpo. 6:2.\nYehowa Baahã Mɛi Ni Jáa Lɛ Lɛ ‘Afee Ekome’\n13. Mɛɛ anɔkwa sane ni he hiaa waa gbalɛ ni kɔɔ tsei enyɔ lɛ ni afee amɛ ekome lɛ he lɛ hãa wɔleɔ yɛ jamɔ krɔŋŋ he?\n13 Mɛɛ gbɛ nɔ gbalɛ ni tsɔɔ akɛ abaafee tsei enyɔ lɛ ekome lɛ kɔɔ wɔhe ŋmɛnɛ? Hã ehi ojwɛŋmɔ mli akɛ, oti ni yɔɔ gbalɛ lɛ mli lɛ tsɔɔ bɔ ni kui srɔtoi enyɔ baafee ekome. Nɔ ni fe fɛɛ lɛ, gbalɛ lɛ tsɔɔ akɛ, Yehowa ji mɔ ni baahã ekomefeemɔ nɛɛ aba. No hewɔ lɛ, mɛɛ anɔkwa sane ni he hiaa waa gbalɛ ni kɔɔ tsei enyɔ lɛ ni afee amɛ ekome lɛ he lɛ hãa wɔleɔ yɛ jamɔ krɔŋŋ he? Yɛ kukufoo mli lɛ, no ji: Yehowa diɛŋtsɛ baahã mɛi ni jáa lɛ lɛ ‘afee ekome.’—Eze. 37:19.\n14. Kɛjɛ afi 1919 lɛ, mɛɛ gbɛ nɔ gbalɛ ni tsɔɔ akɛ abaafee tsei enyɔ lɛ ekome lɛ eba mli yɛ gbɛ ni da nɔ?\n14 Kɛjɛ afi 1919 kɛbaa lɛ, atsuu Nyɔŋmɔ webii ahe yɛ mumɔŋ ni amɛbɔi mfonirifeemɔŋ paradeiso lɛ mli botemɔ. Nakai beiaŋ gbalɛ ni tsɔɔ akɛ abaafee tsei enyɔ lɛ ekome lɛ bɔi mlibaa yɛ gbɛ ni da nɔ. Nakai beiaŋ lɛ, mɛi ni abua amɛnaa ni afee amɛ ekome lɛ ateŋ mɛi babaoo yɛ hiɛnɔkamɔ akɛ amɛbaatsɔmɔ maŋtsɛmɛi kɛ osɔfoi yɛ ŋwɛi. (Kpo. 20:6) Yɛ mfonirifeemɔŋ lɛ, mɛi ni afɔ amɛ mu nɛɛ tamɔ tso ni aŋma “Yuda” yɛ nɔ lɛ—ni Yuda ji jeŋmaŋ ni David weku lɛ mli maŋtsɛmɛi kɛ Levi osɔfoi yɔɔ mli lɛ. Shi sɛɛ mli lɛ, mɛi babaoo ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ bafata mumɔŋ Yudafoi, ni ji Kristofoi ni afɔ amɛ mu nɛɛ ahe. Mɛi nɛɛ tamɔ “Efraim tso lɛ”—ni ji jeŋmaŋ ni David weku lɛ mli maŋtsɛmɛi kɛ Levi osɔfoi lɛ bɛ mli lɛ. Kui enyɔ nɛɛ fɛɛ feɔ ekome kɛsɔmɔɔ Yehowa yɛ amɛ-Maŋtsɛ kome, Yesu Kristo lɛ shishi.—Eze. 37:24.\n15. Mɛɛ gbɛ nɔ gbalɛ ni yɔɔ Ezekiel 37:26, 27 lɛ miiná emlibaa ŋmɛnɛ?\n15 Ezekiel gbalɛ lɛ tsɔɔ akɛ, mɛi babaoo baayafata mɛi ni afɔ amɛ mu lɛ ahe yɛ jamɔ krɔŋŋ mli. Yehowa wie yɛ ewebii lɛ ahe akɛ: “Mahã amɛyi afa” ni “mimama tsũ lɛ baahi amɛnɔ.” (Eze. 37:26, 27; shn.) Saji nɛɛ hãa wɔkaiɔ gbalɛ ko ni bɔfo Yohane gba be ni Ezekiel egbo sɛɛ aaafee afii 700, ni no ji, “mɔ ni ta maŋtsɛ sɛi lɛ nɔ lɛ baalɛɛ emama tsũ lɛ mli” kɛha “asafoku babaoo ko” nɔ. (Kpo. 7:9, 15) Ŋmɛnɛ lɛ, mɛi ni afɔ amɛ mu lɛ kɛ asafoku babaoo lɛ fɛɛ hiɔ shi akɛ jeŋmaŋ kome, amɛji Nyɔŋmɔ webii ni ekɛ emama tsũ lɛ eha amɛnɔ kɛmiibu amɛhe.\n16. Mɛni Zakaria gba yɛ ekome ni mumɔŋ Israel kɛ mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ baafee lɛ he?\n16 Zakaria, ni efata nomii ni ku amɛsɛɛ kɛba lɛ ahe lɛ hu gba akɛ, mumɔŋ Yudafoi, ni ji Kristofoi ni afɔ amɛ mu lɛ kɛ mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ baafee ekome. Ekɛɛ akɛ, “hii nyɔŋma ni jɛ jeŋmaji lɛ . . . amli lɛ baamɔ Yudanyo kome atade kakadaŋŋ mli” ni amɛbaakɛɛ akɛ: “Wɔkɛ nyɛ baaya, ejaakɛ wɔnu akɛ, Nyɔŋmɔ kɛ nyɛ yɛ.” (Zak. 8:23) Wiemɔ ni ji “Yudanyo kome” lɛ etsɔɔɔ mɔ aŋkro ko, shi moŋ ekɔɔ kuu ko he, ni wiemɔ ni ji “nyɛ” lɛ tsɔɔ nakai, ni ŋmɛnɛ lɛ, mɛi ni afɔ amɛ mu lɛ ateŋ mɛi ni eshwɛ lɛ, loo mumɔŋ Yudafoi lɛ feɔ amɛhe mfoniri. (Rom. 2:28, 29) “Hii nyɔŋma” lɛ damɔ shi kɛhã mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ. “Amɛbaamɔ” mɛi ni afɔ amɛ mu lɛ “mli kpɛŋŋ” ni ‘amɛkɛ amɛ baaya.’ (Yes. 2:2, 3; Mat. 25:40) Wiemɔi ni ji “amɛbaamɔ mli kpɛŋŋ” kɛ “wɔkɛ nyɛ baaya” lɛ tsɔɔ bɔ ni kui enyɔ nɛɛ baafee ekome kɛmɔ shi.\n17. Mɛɛ gbɛ nɔ Yesu wie ekomefeemɔ ni yɔɔ wɔteŋ ŋmɛnɛ lɛ he?\n17 Eeenyɛ efee akɛ Ezekiel gbalɛ ni tsɔɔ akɛ abaafee mɛi ni jáa Nyɔŋmɔ lɛ ekome lɛ ji nɔ ni yɔɔ Yesu jwɛŋmɔŋ be ni etsɛ lɛ diɛŋtsɛ ehe akɛ tookwɛlɔ lɛ. Yesu tsɔɔ mli akɛ egwantɛŋi (mɛi ni afɔ amɛ mu) lɛ kɛ “gwantɛŋi krokomɛi” (mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ) lɛ baatsɔ “tooku kome” yɛ eshishi. (Yoh. 10:16; Eze. 34:23; 37:24, 25) Ekɔɔɔ he eko hiɛnɔkamɔ ni wɔyɔɔ lɛ, ekã shi faŋŋ akɛ Yesu kɛ blema gbalɔi lɛ awiemɔi lɛ hãa wɔnaa nɔ hewɔ ni ekomefeemɔ ni nɔ bɛ yɔɔ wɔteŋ ŋmɛnɛ lɛ! Eyɛ mli akɛ amale jamɔi amli egbala ewo kui babaoo amli moŋ, shi wɔ lɛ, wɔfee ekome yɛ gbɛ ni yɔɔ naakpɛɛ nɔ.\nŊmɛnɛ lɛ, mɛi ni afɔ amɛ mu lɛ kɛ “gwantɛŋi krokomɛi” lɛ feɔ ekome kɛjáa Yehowa akɛ “tooku kome” (Kwɛmɔ kuku 17)\n‘Mijamɔhe Lɛ Yɛ Amɛteŋ Kɛmiiya Naanɔ’\n18. Tamɔ bɔ ni Ezekiel 37:28 lɛ tsɔɔ lɛ, mɛni hewɔ ehe miihia waa ni Nyɔŋmɔ webii lɛ afee mɛi ni “fataaa je lɛ he” lɛ?\n18 Ezekiel gbalɛ ni tsɔɔ akɛ abaafee mɛi ni jáa Nyɔŋmɔ lɛ ekome lɛ mli naagbee wiemɔi lɛ tsɔɔ nɔ hewɔ ni ekomefeemɔ ni yɔɔ wɔteŋ lɛ sɛɛ efoŋ kɔkɔɔkɔ lɛ. (Kanemɔ Ezekiel 37:28.) Yehowa webii lɛ efee ekome ejaakɛ ejamɔhe lɛ loo jamɔ krɔŋŋ lɛ yɛ “amɛteŋ.” Ni kɛ́ amɛtee nɔ amɛfee krɔŋkrɔŋ loo amɛtsi amɛhe kɛje Satan je lɛ he lɛ, no lɛ, ejamɔhe lɛ baaya nɔ ahi amɛteŋ. (1 Kor. 6:11; Kpo. 7:14) Yesu ma nɔ mi akɛ, ehe miihia ni wɔfee mɛi ni fataaa je lɛ he. Ejɛ etsuiŋ esɔle ehã ekaselɔi lɛ akɛ: “Ataa Krɔŋkrɔŋ, kwɛmɔ amɛnɔ . . . koni amɛfee ekome . . . Amɛfataaa je lɛ he . . . Okɛ anɔkwale lɛ afee amɛ krɔŋkrɔŋ.” (Yoh. 17:11, 16, 17) Kadimɔ akɛ, Yesu tsɔɔ akɛ kɛji wɔbaafee “ekome” lɛ, no lɛ esa akɛ wɔfee mɛi ni “fataaa je lɛ he.”\n19. (a) Mɛni wɔbaanyɛ wɔfee kɛtsɔɔ akɛ, wɔji “mɛi ni kaseɔ Nyɔŋmɔ”? (b) Naagbee gbɛkɛ ni enɔjetsɛremɔ lɛ agbe Yesu lɛ, mɛɛ sane ni he hiaa waa ema nɔ mi yɛ ekomefeemɔ he?\n19 Ŋmalɛ nɛɛ mli pɛ atsɔɔ akɛ Yesu tsɛ Nyɔŋmɔ akɛ “Ataa Krɔŋkrɔŋ.” Yehowa yɛ krɔŋŋ ni eja kɛmɔ shi. Yehowa fã blema Israel akɛ: “Nyɛfea krɔŋkrɔŋ, ejaakɛ miyɛ krɔŋkrɔŋ.” (3 Mo. 11:45) Wɔmiisumɔ ni wɔfee wɔhe “mɛi ni kaseɔ Nyɔŋmɔ” ni wɔbo nakai famɔ lɛ toi yɛ wɔnifeemɔi fɛɛ amli. (Efe. 5:1; 1 Pet. 1:14, 15) Kɛ́ akɛ wiemɔ ni ji “krɔŋkrɔŋ” lɛ tsu nii kɛkɔ adesai ahe lɛ, etsɔɔ akɛ “ajie amɛ ato afã.” No hewɔ lɛ, yɛ naagbee gbɛkɛ ni enɔ jetsɛremɔ lɛ agbe Yesu lɛ, ema nɔ mi akɛ kɛ́ ekaselɔi lɛ tee nɔ amɛtsi amɛhe kɛje je nɛɛ kɛ emli nibii ni hãa mɛi amli gbalaa lɛ ahe lɛ, no lɛ, ekomefeemɔ baahi amɛteŋ daa.\n‘Kwɛmɔ Amɛnɔ Yɛ Mɔ Fɔŋ Lɛ Hewɔ’\n20, 21. (a) Mɛni hãa wɔkɛ wɔhiɛ fɔ̃ɔ Yehowa nɔ waa akɛ ebaabu wɔhe lɛ? (b) Mɛni otswa ofai shi akɛ obaafee?\n20 Ekomefeemɔ ni nɔ bɛ ni yɔɔ Yehowa Odasefoi ni yɔɔ jeŋ fɛɛ lɛ ateŋ ŋmɛnɛ lɛ tsɔɔ faŋŋ akɛ, Yehowa ehã Yesu sɔlemɔ lɛ hetoo. Yesu sɔle akɛ: ‘Kwɛmɔ amɛnɔ yɛ mɔ fɔŋ lɛ hewɔ.” (Kanemɔ Yohane 17:14, 15.) Anɔkwa, Satan nyɛɛɛ afite ekomefeemɔ ni yɔɔ Nyɔŋmɔ webii lɛ ateŋ lɛ, ni enɛ ni wɔle lɛ hãa wɔkɛ wɔhiɛ fɔ̃ɔ Nyɔŋmɔ nɔ waa akɛ ebaabu wɔhe. Yɛ Ezekiel gbalɛ lɛ mli lɛ, Yehowa wie akɛ tsei enyɔ lɛ tsɔ tso kome yɛ edɛŋ. No hewɔ lɛ, Yehowa diɛŋtsɛ etsɔ naakpɛɛ gbɛ nɔ ehã ewebii lɛ efee ekome yɛ enine ni buɔ amɛhe lɛ shishi—ni Satan nyɛɛɛ he nɔ ko kwraa afee.\n21 Belɛ, mɛni esa akɛ wɔtswa wɔfai shi akɛ wɔbaafee? Esa akɛ wɔya nɔ wɔfee bɔ fɛɛ bɔ ni wɔbaanyɛ kɛbaa ekomefeemɔ ni nɔ bɛ ni yɔɔ wɔteŋ amrɔ nɛɛ yi. Mɛɛ gbɛ kome nɔ wɔteŋ mɔ fɛɛ mɔ baanyɛ atsɔ afee nakai? No ji, esa akɛ wɔkɛ wɔhe awo jamɔ krɔŋŋ lɛ mli be fɛɛ be yɛ Yehowa mfonirifeemɔŋ sɔlemɔ shĩa lɛ. Wɔbaasusu nɔ ni jamɔ krɔŋŋ ni tamɔ nɛkɛ lɛ biɔ ni wɔfee lɛ he yɛ yitsei ni nyiɛ sɛɛ lɛ amli.\n^ kk. 7 Aaafee afii 200 dani Ezekiel nine baashɛ gbalɛ nɛɛ nɔ lɛ, Asiriabii lɛ baŋɔ wekui nyɔŋma maŋtsɛyeli lɛ mli bii lɛ (“Efraim tso lɛ”) nom.—2 Maŋ. 17:23.\n^ kk. 11 Agbala gbalɛ nɛɛ mli fitsofitso yɛ wolo nɛɛ Yitso 8 lɛ mli.\nNƆ NI OBAANYƐ OFEE KƐFI JAMƆ KRƆŊŊ SƐƐ\nMɛɛ anɔkwa sane ni he hiaa gbalɛ ni kɔɔ tsei enyɔ lɛ ahe lɛ hãa wɔnaa yɛ jamɔ krɔŋŋ he? (Eze. 37:19)\nMɛni hewɔ wɔmuɔ sane naa akɛ gbalɛ ni tsɔɔ akɛ abaafee mɛi ni jáa Yehowa lɛ ekome lɛ ná emlibaa yɛ gbɛ ni da nɔ yɛ afi 1914 sɛɛ lɛ? (Eze. 37:24)\nMɛni obaanyɛ ofee kɛbaa ekomefeemɔ ni nɔ bɛ ni yɔɔ wɔteŋ amrɔ nɛɛ yi? (1 Pet. 1:14, 15)\nKɛmaje Mɔ Ko Kɛmaje Mɔ Ko “Mafee Amɛ Jeŋmaŋ Kome”\nrr yitso 12 bf. 129-136


1 Tesalonikabii 2 | Kanemɔ Biblia lɛ yɛ Biɛ | Jeŋ Hee Shishitsɔɔmɔ\n1 Tesalonikabii 2:1-20\nPaulo sɔɔmɔ yɛ Tesalonika (1-12)\nTesalonikabii lɛ kpɛlɛ Nyɔŋmɔ wiemɔ lɛ nɔ (13-16)\nPaulo shwe ní ena Tesalonikabii lɛ (17-20)\n2 Nyɛmimɛi, nyɛ diɛŋtsɛ nyɛle lɛɛlɛŋ akɛ saramɔ ní wɔbasara nyɛ lɛ efeee yaka.\n2 Ejaakɛ eyɛ mli akɛ klɛŋklɛŋ lɛ wɔna nɔ, ni afee wɔ niseniianii yɛ Filipi, tamɔ bɔ ni nyɛle lɛ moŋ, shi wɔ-Nyɔŋmɔ lɛ hã wɔná ekãa koni wɔkɛjaje Nyɔŋmɔ sane kpakpa lɛ wɔtsɔɔ nyɛ yɛ shiteekɛwoo babaoo mli.*\n3 Ejaakɛ wɔwiemɔkɛtsɔɔmɔ lɛ, jeee tɔmɔ, loo muji nii mli ejɛ, ni asaŋ lakamɔ bɛ mli,\n4 shi tamɔ bɔ ni Nyɔŋmɔ ebu wɔ akɛ wɔsa akɛ atu sane kpakpa lɛ awo wɔdɛŋ lɛ, nakai wɔwieɔ, jeee koni wɔkɛsa gbɔmɛi ahiɛ, shi moŋ koni wɔkɛsa Nyɔŋmɔ, mɔ ni pɛiɔ wɔtsuii amli lɛ hiɛ.\n5 Anɔkwa, nyɛle akɛ wɔwieko yiteŋmuluwoo wiemɔ ko pɛŋ, ni asaŋ wɔkwako wɔfeko nɔ ko kɛ yiŋtoo akɛ wɔye amim dã; Nyɔŋmɔ ji odasefonyo!\n6 Asaŋ wɔtaooo gbɔmɛi ahiɛnyam yɛ nyɛŋɔɔ loo mɛi krokomɛi aŋɔɔ, tsɛbelɛ akɛ Kristo bɔfoi lɛ, kulɛ wɔbaanyɛ wɔtsɔ jatsu ni jara wa wɔhã nyɛ.\n7 Moŋ lɛ, wɔmli jɔ yɛ nyɛteŋ, tamɔ bɔ ni yoo ní miihã fufɔ kɛ suɔmɔ kwɛɔ lɛ diɛŋtsɛ ebii lɛ.*\n8 No hewɔ lɛ, akɛni wɔdɔɔ nyɛhe hewɔ lɛ, wɔtswa wɔfai shi* akɛ jeee Nyɔŋmɔ sane kpakpa lɛ pɛ wɔkɛbaahã nyɛ, shi moŋ wɔ diɛŋtsɛ wɔhe* hu, ejaakɛ wɔbasumɔ nyɛ naakpa.\n9 Nyɛmimɛi, ekã shi faŋŋ akɛ nyɛkaiɔ nitsumɔ ní wɔtsu waa kɛ deŋme ní wɔgbo lɛ. Be mli ni wɔshiɛɔ Nyɔŋmɔ sane kpakpa lɛ wɔtsɔɔ nyɛ lɛ, wɔtsu nii nyɔɔŋ kɛ shwane koni wɔkɛ jatsu ni jara wa ko akafɔ̃ nyɛteŋ mɔ ko nɔ.\n10 Nyɛji odasefoi, ni nakai nɔŋŋ ji Nyɔŋmɔ hu, akɛ wɔba wɔjeŋ yɛ nyɛ ní nyɛji héyelilɔi lɛ ateŋ akɛ anɔkwafoi, jalɔi, kɛ mɛi ni shwamɔ ko bɛ amɛhe.\n11 Nyɛle jogbaŋŋ akɛ wɔtee nɔ wɔwie wɔtsɔɔ nyɛteŋ mɔ fɛɛ mɔ, ni wɔshɛje nyɛteŋ mɔ fɛɛ mɔ mii, ni wɔye nyɛteŋ mɔ fɛɛ mɔ odase, tamɔ bɔ ni tsɛ feɔ ebii lɛ,\n12 koni nyɛya nɔ nyɛnyiɛ bɔ ni sa Nyɔŋmɔ, mɔ ni tsɛɔ nyɛ kɛbaa e-Maŋtsɛyeli kɛ enunyam lɛ mli lɛ.\n13 Anɔkwa, no hewɔ ni wɔ hu wɔdaa Nyɔŋmɔ shi ni wɔfɔ̃ɔɔ lɛ, ejaakɛ be ni nyɛnine shɛ Nyɔŋmɔ wiemɔ ní nyɛnu yɛ wɔnaa lɛ nɔ lɛ, nyɛkpɛlɛ nɔ, jeee akɛ gbɔmɛi awiemɔ, shi moŋ akɛ Nyɔŋmɔ wiemɔ, tamɔ bɔ ni eji hu lɛɛlɛŋ lɛ, nɔ ni miitsu nii hu yɛ nyɛ ní nyɛji héyelilɔi lɛ amli lɛ.\n14 Ejaakɛ, nyɛmimɛi, nyɛtsɔmɔ mɛi ni kaseɔ Nyɔŋmɔ asafoi ní kɛ Kristo Yesu efee ekome ní yɔɔ Yudea lɛ, ejaakɛ amanehului ní nyɛna yɛ nyɛ diɛŋtsɛ nyɛmaŋbii lɛ adɛŋ lɛ, no nɔŋŋ amɛ hu amɛnaa yɛ Yudafoi lɛ adɛŋ,\n15 mɛi ni gbe Nuŋtsɔ Yesu po kɛ gbalɔi lɛ, ní amɛwa wɔ yi lɛ. Kɛfata he lɛ, amɛsaaa Nyɔŋmɔ hiɛ, moŋ lɛ, amɛwuɔ amɛshiɔ nibii ni he yɔɔ sɛɛnamɔ kɛhã gbɔmɛi fɛɛ lɛ,\n16 ejaakɛ amɛbɔɔ mɔdɛŋ akɛ amɛbaatsĩ wɔ gbɛ koni wɔkawie wɔtsɔɔ jeŋmajiaŋbii lɛ, ní ahere amɛyiwala. Yɛ nɛkɛ gbɛ nɔ lɛ, amɛwoɔ amɛhe eshai lɛ obɔ daa. Shi emlifu lɛ eba amɛnɔ agbɛnɛ.\n17 Shi nyɛmimɛi, be ni atse wɔ kɛje nyɛhe* (yɛ heloo mli, shi jeee yɛ wɔtsuii amli) be kukuoo ko kɛkɛ lɛ, wɔbɔ mɔdɛŋ fɛɛ ní wɔɔnyɛ koni wɔna nyɛ yɛ heloo mli* ejaakɛ wɔmiishwe waa ní wɔna nyɛ.\n18 Enɛ hewɔ lɛ, wɔtao akɛ wɔba nyɛŋɔɔ, hɛɛ, mi Paulo lɛ, jeee shi kome kɛkɛ mibɔ mɔdɛŋ akɛ mafee nakai, shi shii enyɔ; kɛ̃lɛ Satan folɔ wɔnaji ateŋ.\n19 Ejaakɛ mɛni ji wɔhiɛnɔkamɔ, loo wɔmiishɛɛ, loo wɔmlifilimɔ akekere yɛ wɔ-Nuŋtsɔ Yesu hiɛ, yɛ be ni eba lɛ mli? Ani yɛ anɔkwale mli lɛ jeee nyɛ ni?\n20 Ekã shi faŋŋ akɛ, nyɛji wɔnunyam kɛ wɔmiishɛɛ.\n^ Aloo eeenyɛ efee akɛ, “yɛ pelemɔ babaoo mli.”\n^ Aloo “dɔɔ lɛ diɛŋtsɛ ebii ahe lɛ.”\n^ Sht. ŋm., “esa wɔhiɛ jogbaŋŋ.”\n^ Aloo “be ni ahã nyɛgboi nyɛshi wɔ.”\n^ Sht. ŋm., “koni wɔna nyɛhiɛ.”\n1 Tesalonikabii 2


Hiob 31 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nHiob tsɔɔ akɛ eyeɔ anɔkwa (1-40)\n“Mikɛ mihiŋmɛii ekpaŋ kpaŋmɔ” (1)\nEbi ní Nyɔŋmɔ kɛ nsɛni aŋmɛ lɛ ekwɛ (6)\nEjeee gbalafitelɔ (9-12)\nEjeee mɔ ni sumɔɔ shika (24, 25)\nEjeee amagajalɔ (26-28)\n31 “Mikɛ mihiŋmɛii ekpaŋ kpaŋmɔ.+ No hewɔ lɛ, te aaafee tɛŋŋ ni mikɛ mijwɛŋmɔ aaama oblayoo fro nɔ bɔ ni esaaa lɛ?+ 2 Kulɛ mɛɛ gbɛfaŋnɔ maná kɛjɛ Nyɔŋmɔ ni yɔɔ ŋwɛi lɛ dɛŋ,Mɛɛ gboshinii maná kɛjɛ Ofe ni yɔɔ ŋwɛi shɔŋŋ lɛ dɛŋ? 3 Ani oshãra emɛɛɛ efɔŋfeelɔNi amanehulu emɛɛɛ mɛi ni feɔ nibii fɔji?+ 4 Ani enaaa migbɛi lɛ+Ni ekaneee minajifaamɔi fɛɛ? 5 Ani minyiɛ yɛ amale mli pɛŋ?* Ani minane eye oyai kɛyalaka mɔ ko pɛŋ?+ 6 No lɛ, Nyɔŋmɔ kɛ nsɛni ni ja aŋmɛ mi ekwɛ;+Ni ebaana akɛ miyeɔ anɔkwa.+ 7 Kɛji minajifaamɔi egbá afã kɛje gbɛ lɛ nɔ+Aloo mitsui enyiɛ mihiŋmɛii asɛɛ+Aloo miniji ahe ewo muji lɛ, 8 No lɛ, kɛ́ midu nii lɛ, mɔ kroko aye,+Ní afamɔ nii ni midu lɛ ashwie.* 9 Kɛji mitsui emɔ yoo ko pɛŋ,+Ni miyawo ka+ yɛ minaanyo shinaa shi lɛ, 10 No lɛ, miŋa awiɛ ŋmaa* ehã nuu kroko,Ní hii krokomɛi kɛ lɛ aná bɔlɛ.*+ 11 Ejaakɛ no lɛ hiɛgbejianii ni,Eji tɔmɔ ní sa akɛ kojolɔi agbala mɔ toi yɛ he.+ 12 Eji la ni shãa nii ní ekpãtãa hiɛ* kwraa,+Ebaashã minibii lɛ fɛɛ ashishifãi po.* 13 Kɛji miyeee mitsuji hii kɛ mitsuji yei jalɛ saneBe ni amɛkɛ mi yɛ sane ko lɛ, 14 No lɛ, mɛni mafee kɛ́ Nyɔŋmɔ bi mi he sane?* Mɛɛ hetoo mahã lɛ kɛji ebi ní mibajie minaa?+ 15 Ani jeee mɔ ni fee mi yɛ musu mli lɛ nɔŋŋ fee amɛ?+ Ani jeee mɔ kome too lɛ nɔŋŋ shɔ̃ wɔ fɛɛ dani afɔ wɔ?*+ 16 Kɛji mihãaa ohiafoi nii ni amɛshweɔ+Aloo mihã yei okulafoi ahiŋmɛii ye awerɛho;*+ 17 Kɛji mikome too miye miniyeniiNi mihãaa awusãi eko;+ 18 (Ejaakɛ miblahiiaŋ tɔ̃ɔ awusã lɛ jɛ* ekɛ mi da, tamɔ nɔ ni miji etsɛ,Ni migbekɛbiiashi* tɔ̃ɔ mijɛ mitsɔ yoo okulafo gbɛtsɔɔlɔ.*) 19 Kɛji mina mɔ ko ni hiɛ miikpãtã akɛni ebɛ atade lɛ hewɔ,Aloo ohiafo ni bɛ nɔ ko kwraa ni ekɛaaha ehe;+ 20 Kɛji* ejɔɔɔ mi+Be ni migwantɛŋ hetsɔi mama hãa ehe feɔ kulɔɔ lɛ; 21 Kɛji mima atswɛrɛ ni mihoso mitsɔɔ awusã+Be ni etaoɔ ni mawa lɛ* yɛ maŋ lɛ agbó lɛ naa lɛ;+ 22 No lɛ, minine* akpɔ kɛje mikɔɔŋ he,Ni minine aku yɛ minikutso naa.* 23 Ejaakɛ miyashe amanehulu ni jɛ Nyɔŋmɔ ŋɔɔ lɛ gbeyei,Ni minyɛɛɛ enunyam lɛ hiɛ madamɔ. 24 Kɛji mikɛ mihiɛ fɔ̃ shika tsuru nɔAloo mikɛɛ shika tsuru kpakpa akɛ, ‘Bo onɔ mikɛ mihiɛ fɔ̃ɔ!’+ 25 Kɛji miná miishɛɛ yɛ minii babaoo lɛ hewɔ+Hɛɛ, yɛ nii babaoo ni miná lɛ hewɔ;+ 26 Kɛji mina hulu* lɛ miitsoAloo nyɔɔŋtsere lɛ ní eeho yɛ ekpɛmɔ fɛfɛo lɛ mli;+ 27 Ni mitsui laka mi nigii,Ni minaabu shɔ minine he kɛjá amɛ lɛ;+ 28 No lɛ, ebaafee tɔmɔ ní sa akɛ kojolɔi agbala mɔ toi yɛ he,Ejaakɛ kulɛ no baatsɔɔ akɛ mikwa anɔkwa Nyɔŋmɔ ni yɔɔ ŋwɛi lɛ. 29 Ani minya yɛ mihenyɛlɔ hiɛkpatamɔ he pɛŋ,+Aloo mimli efili mi yɛ nɔ fɔŋ ko ni ba enɔ lɛ hewɔ pɛŋ? 30 Miŋmɛko minaabu gbɛ ní efee eshaNí matsɔ kitãkamɔ nɔ mabi ni aŋɔ ewala.*+ 31 Ani mimama tsũ lɛ mli bii lɛ ekɛɛɛ akɛ,‘Namɔ po yeko eniyenii* etɔko dã?’+ 32 Mɔkpɔŋ ko mɔkpɔŋ ko* yeee jenamɔ yɛ agbó naa;+Migbeleɔ mishinai lɛ mihãa gbɛfalɔ. 33 Ani mika akɛ matsĩmɔ mimlatɔmɔi anɔ tamɔ mɛi krokomɛi feɔ lɛ,+Ní mikɛ mitɔmɔ lɛ atee yɛ mitade lɛ kotoku lɛ mli pɛŋ? 34 Ani mihã bɔ ni mɛi babaoo baafee amɛnii amɛhã lɛ ewo mihe gbeyei,Aloo mihã bɔ ni wekui krokomɛi baanyaŋe mi lɛ ehã ŋmiŋmi emɔ mi,Ni no ehã mifee diŋŋ ni miishe gbeyei akɛ maje kpo? 35 Miná kulɛ mɔ ko baabo mi toi!+ Kulɛ maŋma migbɛ́i mawo nɔ ni miwie lɛ shishi.* Ofe lɛ ahã mi hetoo!+ Miná kulɛ mɔ ni kɛ sane fɔ̃ɔ minɔ lɛ eŋmala saji ni ekɛshwieɔ minɔ lɛ yɛ wolo nɔ! 36 Kulɛ mikɛbaaŋmɛ mikɔɔŋ nɔ,Ni mikɛbaafi miyitso tamɔ akekere. 37 Kulɛ mabu minajifaamɔi fɛɛ ahe akɔntaa mahã lɛ;Matsi mabɛŋkɛ lɛ kɛ ekãa, tamɔ ablade. 38 Kɛji mi diɛŋtsɛ mishikpɔŋ lɛ aaabolɔ awo miNi enɔ nujɔi ni agbála lɛ fɛɛ aaafó; 39 Kɛji miye enɔ yibii lɛ ni miwooo he nyɔmɔ,+Aloo mihã nɔtsɛmɛi* lɛ efee basaa pɛŋ lɛ;+ 40 No lɛ, wiiti najiaŋ lɛ, ŋmei moŋ akwɛ̃ ahã mi,Ni barle* najiaŋ lɛ, jwɛi ni jeɔ fu akwɛ̃.” Hiob wiemɔi lɛ naagbee nɛ.\n^ Shishitsɔɔmɔi komɛi kɛɔ akɛ, “Ani mikɛ mɛi ni yeee anɔkwa enyiɛ pɛŋ?”\n^ Loo “afamɔ miseshibii lɛ ashɛrɛ ashwie.”\n^ Hebri sht. ŋm., “hii krokomɛi akoto enɔ.”\n^ Hebri sht. ŋm., “la ni yeɔ nii kɛyashiɔ ekpãtãa hiɛ.”\n^ Loo “Ebaafãmɔ minibii lɛ fɛɛ eshwie.”\n^ Hebri sht. ŋm., “kɛ́ Nyɔŋmɔ te shi?”\n^ Hebri sht. ŋm., “shɔ̃ wɔ fɛɛ yɛ musu mli?”\n^ Hebri sht. ŋm., “ahiŋmɛii anɔ ha.”\n^ Hebri sht. ŋm., “miblahiiaŋ tɔ̃ɔ nuu lɛ jɛ.”\n^ Hebri sht. ŋm., “minyɛ musuŋ.”\n^ Hebri sht. ŋm., “mitsɔ yoo lɛ gbɛtsɔɔlɔ.”\n^ Hebri sht. ŋm., “Kɛji ehɛ.”\n^ Shishitsɔɔmɔi komɛi kɛɔ akɛ, “Be ni mina akɛ miyɛ yelikɛbuamɔ.”\n^ Loo “mikɔɔŋ wu.”\n^ Loo “aku kɛje etalɔ lɛ mli; aku kɛje eŋwɛigbɛ wu lɛ he.”\n^ Hebri sht. ŋm., “la.”\n^ Hebri sht. ŋm., “eloo.”\n^ Loo “Gbɔ ko gbɔ ko.”\n^ Loo “Miwaonaa gbɛ́i nɛ.”\n^ Loo “nɔtsɛmɛi lɛ asusumai.”


“Mawó Tookwɛlɔ Kome”—Ezekiel 34:23\n“Mawó Tookwɛlɔ Kome”\nNƆ NI ABAAWIE HE: Mesia lɛ he gbalɛi ejwɛ kɛ bɔ ni Kristo hã amɛba mli\n1-3. Mɛni hewɔ Ezekiel hao waa lɛ, ni mɛni akɛ mumɔ tsirɛ lɛ ni eŋmala eshwie shi?\nEZEKIEL yɛ enomŋɔɔ afi ni ji ekpaa lɛ mli. * Gbalɔ lɛ sumɔɔ emaŋ Yuda ni kɛ lɛ teŋ jekɛ lɛ waa, ni kɛ́ esusu bɔ ni Yuda nɔyeli lɛ efite kwraa lɛ he lɛ, ehaoɔ waa. Ezekiel na nɔyelɔi srɔtoi ni ye nɔ yɛ ebeiaŋ lɛ.\n2 Afɔ Ezekiel yɛ maŋtsɛ anɔkwafo Yosia nɔyeli afii lɛ teŋgbɛ. Eeenyɛ efee akɛ be ni Ezekiel ná ele bɔ ni Yosia tswa efai shi akɛ ebaakpãtã amagai ahiɛ ni eto jamɔ krɔŋŋ shishi ekoŋŋ yɛ Yuda lɛ, ená miishɛɛ waa. (2 Kro. 34:1-8) Shi Yosia mɔdɛŋbɔɔ lɛ eyaaa nɔ eyeee omanye, ejaakɛ maŋtsɛmɛi ni ye nɔ yɛ esɛɛ lɛ tee nɔ amɛjá amagai. Ebɛ naakpɛɛ mɔ akɛ, nɔyelɔi gbohii nɛɛ anifeemɔ hã maŋ muu lɛ fɛɛ ajeŋba kpɔtɔ, ni amɛkɛ Yehowa teŋ wekukpaa lɛ fite. Ani hiɛnɔkamɔ ko kwraa bɛ? Dabi, hiɛnɔkamɔ yɛ!\n3 Yehowa kɛ emumɔ lɛ tsirɛ egbalɔ anɔkwafo lɛ koni eŋmala gbalɛi srɔtoi ni kɔɔ Mesia lɛ he eshwie shi; Mesia nɛɛ baatsɔ Nɔyelɔ kɛ Tookwɛlɔ wɔsɛɛ, ebaato jamɔ krɔŋŋ shishi ekoŋŋ kɛya naanɔ, ni ebaajɛ suɔmɔ mli ekwɛ Yehowa toi lɛ. Esa akɛ wɔsusu gbalɛi nɛɛ ahe jogbaŋŋ, ejaakɛ amɛmlibaa lɛ kɔɔ naanɔ wala ni wɔbaaná wɔsɛɛ lɛ he. No hewɔ lɛ, hã wɔpɛi Mesia lɛ he gbalɛi ni yɔɔ Ezekiel wolo lɛ mli lɛ amli wɔkwɛ.\n“Tso Ni Etsɛ̃” Batsɔ “Tseneduru Tso Wulu”\n4. Mɛɛ gbalɛ Ezekiel gba, ni te Yehowa je nakai gbalɛ lɛ shishi tɛŋŋ?\n4 Aaafee afi 612 D.Ŋ.B. lɛ, “Yehowa kɛɛ” Ezekiel akɛ egba gbalɛ ko ni tsɔɔ nɔ ni Mesia nɔyeli lɛ baatsu kɛ nɔ hewɔ ni esa akɛ akɛ hiɛ afɔ̃ e-Maŋtsɛyeli lɛ nɔ. Yehowa je gbalɛ lɛ shishi yɛ nɛkɛ gbɛ nɔ: ekɛɛ Ezekiel ni egbá emaŋbii ni ekɛ amɛ yɔɔ nomŋɔɔ mli lɛ ajenu ko ni tsɔɔ bɔ ni Yuda nɔyelɔi lɛ ahemɔkɛyeli etã kwraa kɛ nɔ hewɔ ni esa akɛ Mesia Nɔyeli ni ja lɛ aba.—Eze. 17:1, 2.\n5. Mɛni ji ajenu lɛ mli otii komɛi?\n5 Kanemɔ Ezekiel 17:3-10. Ajenu lɛ mli otii komɛi nɛ: “Okropɔŋ wulu” ko ku tseneduru tso ko yiteŋ tso ni etsɛ̃ lɛ ni eyadu “yɛ jarayelɔi lɛ amaŋ lɛ mli.” Kɛkɛ ni okropɔŋ lɛ kɔ “shikpɔŋ lɛ nɔ dumɔwui lɛ eko” ni eyadu yɛ shikpɔŋ kpakpa nɔ “yɛ nui babaoo ahe.” Dumɔwu lɛ kwɛ̃ ni eda ni ebatsɔ ‘wain tso ni lɛɛ shi.’ No sɛɛ lɛ, “okropɔŋ wulu” ni ji enyɔ nɔ ba. Wain tso lɛ “kɛ ekãa kpã” eshishifãi lɛ amli kɛtee okropɔŋ ni ji enyɔ lɛ ŋɔɔ koni eŋɔ lɛ kɛya he kroko ni nui babaoo yɔɔ. Yehowa nyaaa wain tso lɛ nifeemɔ lɛ he, ni etsɔɔ akɛ abaafamɔ eshishifãi lɛ, ni abaahã ‘egbi kwraa.’\nKlɛŋklɛŋ okropɔŋ wulu lɛ damɔ shi kɛhã Babilon Maŋtsɛ Nebukadnezar (Kwɛmɔ kuku 6)\n6. Tsɔɔmɔ ajenu lɛ shishi.\n6 Mɛni ji ajenu nɛɛ shishi? (Kanemɔ Ezekiel 17:11-15.) Yɛ afi 617 D.Ŋ.B. lɛ, Babilon Maŋtsɛ Nebukadnezar (ni ji klɛŋklɛŋ “okropɔŋ wulu” lɛ) bawo Yerusalem he ka. Ejie Yuda Maŋtsɛ Yehoiakin (ni ji “yiteŋ tso ni etsɛ̃ lɛ”) yɛ emaŋtsɛ sɛi lɛ nɔ, ni ekɛ lɛ tee Babilon (ni ji “jarayelɔi lɛ amaŋ lɛ mli”). Nebukadnezar kɛ Zedekia (“shikpɔŋ lɛ nɔ dumɔwui lɛ” ni ji maŋtsɛ seshibii lɛ ateŋ mɔ kome lɛ) ta maŋtsɛ sɛi lɛ nɔ yɛ Yerusalem. Ahã Yuda maŋtsɛ hee nɛɛ kã kitã yɛ Nyɔŋmɔ gbɛ́i lɛ mli akɛ ebaaye Nebukadnezar anɔkwa ni ebaaye nɔ yɛ eshishi. (2 Kro. 36:13) Shi Zedekia ku ekitã lɛ mli; etse Babilon hiɛ atua ni etee Ejipt Maŋtsɛ Farao (ni ji “okropɔŋ wulu” ni ji enyɔ lɛ) ŋɔɔ ni ehã lɛ asraafoi ni amɛye amɛbua lɛ, shi amɛnyɛɛɛ amɛye amɛbua lɛ. Yehowa bu Zedekia, kitamlikulɔ lɛ fɔ yɛ anɔkwa ni eyayeee lɛ hewɔ. (Eze. 17:16-21) Naagbee lɛ, akpa Zedekia maŋtsɛyeli, ni egbo be ni eyɔɔ tsuŋwoo mli yɛ Babilon.—Yer. 52:6-11.\n7. Mɛni wɔbaanyɛ wɔkase yɛ ajenu ni ji gbalɛ lɛ mli?\n7 Mɛni wɔbaanyɛ wɔkase yɛ ajenu ni ji gbalɛ lɛ mli? Klɛŋklɛŋ lɛ, akɛ anɔkwa jálɔi lɛ, esa akɛ wɔye wɔwiemɔ nɔ. Yesu kɛɛ: “Nyɛhãa nyɛwiemɔ ‘Hɛɛ’ afea hɛɛ, ‘Dabi’ afea dabi.” (Mat. 5:37) Kɛ́ ehe bahia ni wɔkã kitã yɛ Nyɔŋmɔ gbɛ́i lɛ mli kɛwie anɔkwale—tamɔ be ni wɔmiiye odase yɛ saneyelihe lɛ—wɔbuɔ kitakamɔ ni tamɔ nɛkɛ lɛ akɛ hiɛdɔɔ sane. Nɔ ni ji enyɔ lɛ, esa akɛ wɔkwɛ jogbaŋŋ yɛ mɔ ni wɔkɛ wɔhiɛ fɔ̃ɔ enɔ lɛ he. Biblia lɛ bɔɔ wɔ kɔkɔ akɛ: “Nyɛkɛ nyɛhiɛ akafɔ̃a lumɛi anɔ, loo gbɔmɔ bi ko, ni yiwalaheremɔ ko bɛ edɛŋ lɛ nɔ.”—Lala 146:3.\nAKRABATSA 8A: Mesia Lɛ He Gbalɛ—Tseneduru Tso Wulu Lɛ\n8-10. Te Yehowa tsɔɔ mɔ ni baaye nɔ akɛ Mesia wɔsɛɛ lɛ mli ehã tɛŋŋ, ni te fee tɛŋŋ ni gbalɛ nɛɛ ba mli? (Kwɛmɔ akrabatsa ni ji “Mesia Lɛ He Gbalɛ—Tseneduru Tso Wulu Lɛ” hu.)\n8 Nɔyelɔ ko yɛ ni sa akɛ wɔhe lɛ wɔye ni wɔkɛ wɔhiɛ afɔ̃ enɔ kwraa. Be ni Yehowa kɛ ajenu ni ji gbalɛ ni kɔɔ tso ni etsɛ̃ ni ayadu yɛ he kroko lɛ he lɛ hã lɛ sɛɛ lɛ, ekɛ mfonirifeemɔŋ wiemɔ ko ni tamɔ nakai nɔŋŋ tsu nii kɛtsɔɔ mɔ ni baafee Nɔyelɔ ni afɔ lɛ mu lɛ.\n9 Nɔ ni gbalɛ lɛ kɛɔ. (Kanemɔ Ezekiel 17:22-24.) Agbɛnɛ, Yehowa diɛŋtsɛ baatsu saji ahe nii shi jeee okropɔŋ wuji lɛ dɔŋŋ. Ebaaku tso ko ni etsɛ̃ lɛ ‘kɛjɛ tseneduru tso ni kwɔ lɛ yiteŋ ni ebaayadu yɛ gɔŋ ko ni kwɔ gojoo nɔ.’ Tso ni etsɛ̃ nɛɛ baada ni ebaatsɔ “tseneduru tso wulu” ni “loofɔji srɔtoi fɛɛ” baahi nɔ. Kɛkɛ lɛ, “ŋa nɔ tsei lɛ fɛɛ” baaná ale akɛ Yehowa diɛŋtsɛ hã tso wulu nɛɛ da jogbaŋŋ nakai lɛ.\n10 Bɔ ni fee ni gbalɛ lɛ ba mli. Yehowa jie e-Bi, Yesu Kristo kɛjɛ David (“tseneduru tso ni kwɔ lɛ”) maŋtsɛmɛi awekutɔkpãa lɛ mli ni eyadu lɛ yɛ mfonirifeemɔŋ Zion Gɔŋ (“gɔŋ ko ni kwɔ gojoo”) lɛ nɔ yɛ ŋwɛi. (Lala 2:6; Yer. 23:5; Kpo. 14:1) No hewɔ lɛ, Yehowa wó e-Bi lɛ ni ehenyɛlɔi lɛ buɔ lɛ akɛ “mɔ ni bɛ nɔ ko mli kwraa yɛ hii ateŋ lɛ” nɔ kɛtsɔ “etsɛ David maŋtsɛ sɛi lɛ” ni ekɛhã lɛ lɛ nɔ. (Dan. 4:17; Luka 1:32, 33) Tamɔ tseneduru tso wulu ji lɛ, Mesia Maŋtsɛyeli lɛ nɔ Maŋtsɛ, Yesu Kristo baajɛ ŋwɛi eye shikpɔŋ lɛ fɛɛ nɔ, ni ekɛ jɔɔmɔi baahã eshishi bii lɛ fɛɛ. Anɔkwa, mɔ nɛ ji Nɔyelɔ ni sa akɛ wɔkɛ wɔhiɛ afɔ̃ enɔ lɛ. Yɛ Yesu Maŋtsɛyeli lɛ shishi lɛ, adesai ni boɔ Nyɔŋmɔ toi lɛ ‘baahi shi shweshweeshwe, ni amɛsheŋ sane fɔŋ ko kwraa gbeyei.’—Abɛi 1:33.\n11. Mɛni wɔbaanyɛ wɔkase yɛ gbalɛ ni kɔɔ “tso ni etsɛ̃” ni batsɔ “tseneduru tso wulu lɛ” he lɛ mli?\n11 Mɛni wɔbaanyɛ wɔkase yɛ gbalɛ lɛ mli. Gbalɛ ni taa mɔ tsuiŋ ni kɔɔ “tso ni etsɛ̃” ni batsɔ “tseneduru tso wulu” lɛ he lɛ yeɔ ebuaa wɔ koni wɔhã sanebimɔ ni he hiaa waa nɛɛ hetoo: Namɔ nɔ esa akɛ wɔkɛ wɔhiɛ afɔ̃? Nilee bɛ mli akɛ wɔkɛ wɔhiɛ baafɔ̃ adesai anɔyelii kɛ amɛsraafoi babaoo lɛ anɔ. Kɛ́ wɔmiitao wɔhi shi shweshweeshwe lɛ, no lɛ, esa akɛ wɔhe Mesia Maŋtsɛyeli lɛ nɔ Maŋtsɛ, Yesu Kristo wɔye ni wɔkɛ wɔhiɛ afɔ̃ enɔ kwraa, ni no baatsɔɔ akɛ wɔhiɛ kã shi. Nɔyeli ni yɔɔ ŋwɛi ni atu awo edɛŋ lɛ pɛ baanyɛ atsu adesai anaagbai lɛ ahe nii.—Kpo. 11:15.\n“Mɔ Ni Yɔɔ Hegbɛ Yɛ Mla Naa Lɛ”\nAKRABATSA 8B: Mesia Lɛ He Gbalɛi Etɛ\n12. Mɛɛ gbɛ nɔ Yehowa tsɔɔ faŋŋ akɛ, ekuko ehiɛ efɔ̃ko kpaŋmɔ ni ekɛ David kpaŋ lɛ nɔ?\n12 Yɛ nɔ ni Nyɔŋmɔ wie yɛ ajenu ni ji gbalɛ ni kɔɔ okropɔŋi enyɔ lɛ ahe lɛ naa lɛ, Ezekiel nu shishi akɛ abaakpa Zedekia, ni ji maŋtsɛ ni jɛ David wekutɔkpãa lɛ mli ni yeee anɔkwa lɛ kɛje maŋtsɛsɛi lɛ nɔ ni abaaŋɔ lɛ nom kɛya Babilon. Ekolɛ, gbalɔ lɛ bi ehe akɛ, ‘Ni kpaŋmɔ ni Nyɔŋmɔ kɛ David kpaŋ akɛ, maŋtsɛ ko baajɛ David wekutɔkpãa lɛ mli aye nɔ kɛya naanɔ lɛ hu?’ (2 Sam. 7:12, 16) Kɛ́ Ezekiel shwie eyiŋ yɛ sane ni tamɔ nɛkɛ he lɛ, no lɛ, etsɛɛɛ ni ená hetoo lɛ. Aaafee afi 611 D.Ŋ.B. lɛ, be ni Ezekiel miihe aná afii kpawo yɛ nomŋɔɔ mli, ni Zedekia miiye nɔ yɛ Yuda lolo lɛ, ‘Yehowa kɛ Ezekiel wie.’ (Eze. 20:2) Yehowa hã egba Mesia lɛ he gbalɛ kroko, gbalɛ ni hã ana faŋŋ akɛ Nyɔŋmɔ ekuko ehiɛ efɔ̃ko kpaŋmɔ ni ekɛ David kpaŋ lɛ nɔ. Moŋ lɛ, gbalɛ lɛ tsɔɔ akɛ, mɔ ni baaye nɔ wɔsɛɛ akɛ Mesia lɛ baafee David niyelɔ ni yɔɔ hegbɛ yɛ mla naa akɛ eyeɔ nɔ.\n13, 14. Mɛni ji Ezekiel 21:25-27 lɛ mli otii komɛi, ni te fee tɛŋŋ ni gbalɛ nɛɛ ba mli?\n13 Nɔ ni gbalɛ lɛ kɛɔ. (Kanemɔ Ezekiel 21:25-27.) Yehowa tsɔ Ezekiel nɔ ekɛɛ “Israel lumɔ ni yitsoŋ wa,” ni etoigbalamɔ be eshɛ lɛ nɔ ni baaba enɔ lɛ faŋŋ. Yehowa kɛɛ nɔyelɔ ni yitsoŋ wa lɛ akɛ abaajie ‘efai’ lɛ ni abaakpɔ ‘ekekere’ lɛ (nibii nɛɛ ji okadii ni tsɔɔ hewalɛ ni maŋtsɛ yɔɔ). Kɛkɛ lɛ, abaahole nɔyelɔi ni “baa shi” lɛ anɔ, ni abaaba nɔyelɔi ni ‘nɔ kwɔlɔ’ lɛ ashi. Nɔyelɔi ni ahole amɛnɔ lɛ baaya nɔ aye nɔ kɛyashi “mɔ ni yɔɔ hegbɛ yɛ mla naa lɛ baaba,” ni Yehowa kɛ Maŋtsɛyeli lɛ baahã lɛ.\n14 Bɔ ni fee ni gbalɛ lɛ ba mli. Yɛ afi 607 D.Ŋ.B., be ni Babilonbii lɛ kpãtã Yerusalem hiɛ, ni amɛkpa Maŋtsɛ Zedekia kɛje maŋtsɛ sɛi lɛ nɔ, ni amɛŋɔ lɛ nom lɛ, no ba Yuda maŋtsɛyeli ni “nɔ kwɔ” ni yɔɔ Yerusalem lɛ shi. Ni akɛni maŋtsɛ ko bɛ ni jɛ Maŋtsɛ David wekutɔkpãa lɛ mli ni miiye nɔ yɛ Yerusalem hewɔ lɛ, awó Jeŋmajiaŋbii lɛ anɔyelii ni “baa shi” lɛ anɔ, ni no hã amɛye shikpɔŋ lɛ nɔ—shi amɛye nɔ kɛyashi be fioo kɛkɛ. Jeŋmajiaŋ Abe, loo “jeŋmaji lɛ abei ni ato lɛ,” ba naagbee yɛ afi 1914, be ni Yehowa wó Yesu Kristo maŋtsɛ lɛ. (Luka 21:24) Yesu ji Maŋtsɛ David seshinyo, no hewɔ lɛ, eyɛ “hegbɛ yɛ mla naa” akɛ efeɔ Mesia Maŋtsɛyeli lɛ nɔ maŋtsɛ lɛɛlɛŋ. * (1 Mo. 49:10) No hewɔ lɛ, kɛtsɔ Yesu nɔ lɛ, Yehowa ye shi ni ewo akɛ ebaahã David niyelɔ ko aye Maŋtsɛ kɛya naanɔ lɛ nɔ.—Luka 1:32, 33.\nYesu yɛ hegbɛ yɛ mla naa akɛ eyeɔ nɔ akɛ Nyɔŋmɔ Maŋtsɛyeli lɛ nɔ Maŋtsɛ (Kwɛmɔ kuku 15)\n15. Mɛni hewɔ wɔbaanyɛ wɔkɛ wɔhiɛ afɔ̃ Maŋtsɛ Yesu Kristo nɔ kwraa lɛ?\n15 Mɛni wɔbaanyɛ wɔkase yɛ gbalɛ lɛ mli. Wɔbaanyɛ wɔkɛ wɔhiɛ afɔ̃ Maŋtsɛ, Yesu Kristo nɔ kwraa. Mɛni hewɔ? Ejaakɛ Yesu tamɔɔɔ je lɛŋ nɔyelɔi ni adesai fɔ̃ɔ oshiki kɛhalaa amɛ loo amɛ diɛŋtsɛ amɛshɔ̃ɔ nɔyeli hegbɛi lɛ. Yehowa diɛŋtsɛ hala Yesu, ni ekɛ “maŋtsɛyeli ko” ni Yesu yɔɔ hegbɛ yɛ mla naa akɛ eŋɔ lɛ hã lɛ. (Dan. 7:13, 14) Ekã shi faŋŋ akɛ, Maŋtsɛ ni Yehowa diɛŋtsɛ hala lɛ lɛ ji mɔ ni sa akɛ wɔkɛ wɔhiɛ afɔ̃ enɔ!\n“Mitsulɔ David” Baakwɛ “Amɛ Akɛ Tookwɛlɔ”\n16. Te Yehowa naa etoi lɛ ehãa tɛŋŋ, ni te “Israel tookwɛlɔi” ni hi shi yɛ Ezekiel gbii lɛ amli lɛ kɛ tooku lɛ ye hã tɛŋŋ?\n16 Yehowa, ni ji Tookwɛlɔ Kpeteŋkpele lɛ, susuɔ etoi lɛ ni ji ejálɔi ni yɔɔ shikpɔŋ lɛ nɔ lɛ ahe waa. (Lala 100:3) Kɛ́ ekɛ etoi lɛ wo adesai tookwɛlɔi ni ji asafoŋ onukpai lɛ adɛŋ akɛ amɛkwɛ amɛnɔ lɛ, ekwɛɔ bɔ ni amɛkɛ etoi lɛ yeɔ hãa lɛ jogbaŋŋ. Belɛ, susumɔ bɔ ni Yehowa na “Israel tookwɛlɔi” ni hi shi yɛ Ezekiel gbii lɛ amli lɛ ehã lɛ he okwɛ. Hiɛnyiɛlɔi nɛɛ ye Yehowa toi lɛ anɔ ‘kɛ yitsoŋwalɛ ni amɛwa amɛ yi,’ ni efeee amɛ hiɛgbele. Enɛ hã tooku lɛ na nɔ waa, ni amɛteŋ mɛi pii kwa jamɔ krɔŋŋ lɛ.—Eze. 34:1-6.\n17. Mɛɛ gbɛ nɔ Yehowa jie etoi lɛ?\n17 Mɛni Yehowa baafee? Ekɛɛ Israel nɔyelɔi ni yitseiaŋ wala lɛ akɛ, ‘mabi migwantɛŋi lɛ ashi yɛ nyɛdɛŋ.’ Ni ewo shi akɛ: “Majie migwantɛŋi lɛ.” (Eze. 34:10) Yehowa yeɔ ewiemɔ nɔ be fɛɛ be. (Yos. 21:45) Yɛ afi 607 D.Ŋ.B. lɛ, ehã Babilonbii lɛ shɔ̃ nɔyeli lɛ kɛje nakai tookwɛlɔi ni foɔ amɛ pɛ amɛnɔ mli lɛ adɛŋ, ni ekɛjie etoi lɛ kɛje amɛdɛŋ. Afii nyɔŋmai kpawo sɛɛ lɛ, ejie ejálɔi ni feɔ amɛnii tamɔ gwaŋtɛŋi lɛ kɛjɛ Babilon, ni ekɛ amɛ ku sɛɛ kɛba amɛmaŋ koni amɛbato jamɔ krɔŋŋ shishi ekoŋŋ yɛ jɛmɛ. Shi no etsɔɔɔ akɛ Yehowa toi lɛ yɛ shweshweeshwe kɛmɔ shi, ejaakɛ je lɛŋ nɔyelii baaya nɔ aye amɛnɔ. Ebaahe afii ohai pii lolo dani “jeŋmaji lɛ abei ni ato lɛ” baaba naagbee.—Luka 21:24.\n18, 19. Mɛɛ gbalɛ Ezekiel gba yɛ afi 606 D.Ŋ.B.? (Kwɛmɔ mfoniri ni yɔɔ nikasemɔ lɛ shishijee lɛ.)\n18 Yɛ afi 606 D.Ŋ.B., ni ji aaafee afi kome sɛɛ be ni akpãtã Yerusalem hiɛ, kɛ agbɛnɛ hu afii nyɔŋmai abɔ dani ajie Israelbii lɛ kɛje nom ni Babilon ŋɔ amɛ lɛ mli lɛ, Yehowa, ni ji Tookwɛlɔ Kpeteŋkpele lɛ, hã Ezekiel gba gbalɛ ko ni tsɔɔ bɔ ni ejwɛŋɔ etoi lɛ ahe jogbaŋŋ, ni eesumɔ ni amɛhi shi shweshweeshwe kɛya naanɔ. Gbalɛ lɛ tsɔɔ bɔ ni Mesia Maŋtsɛ lɛ baakwɛ Yehowa toi lɛ ehã.\n19 Nɔ ni gbalɛ lɛ kɛɔ. (Kanemɔ Ezekiel 34:22-24.) Nyɔŋmɔ kɛɛ ‘ebaawó tookwɛlɔ kome,’ mɔ ni etsɛ lɛ akɛ “mitsulɔ David” lɛ. Wiemɔi ni ji “tookwɛlɔ kome” kɛ “mitsulɔ” ni akɛtsu nii lɛ tsɔɔ akɛ, Nɔyelɔ lɛ baafee David niyelɔ kome pɛ ni baaye nɔ kɛya naanɔ, shi jeee akɛ ebaahã aná maŋtsɛmɛi srɔtoi ni jɛ David wekutɔkpaa lɛ mli aye nɔ ekoŋŋ. Tookwɛlɔ nɛɛ ni eji Nɔyelɔ hu lɛ baalɛ Nyɔŋmɔ toi lɛ, ni ebaatsɔ “lumɔ yɛ amɛteŋ.” Yehowa kɛ etoi lɛ “baakpaŋ toiŋjɔlɛ kpaŋmɔ.” Ni “jɔɔmɔi baanɛ ashwie [amɛnɔ] tamɔ nugbɔ,” amɛbaahi shi shweshweeshwe yɛ miishɛɛ mli ni amɛbaashwere. Jeee akɛ toiŋjɔlɛ baahi gbɔmɛi ateŋ pɛ kɛkɛ, shi toiŋjɔlɛ baahi gbɔmɛi kɛ kooloi hu ateŋ!—Eze. 34:25-28.\n20, 21. (a) Mɛɛ gbɛ nɔ gbalɛ ni kɔɔ “mitsulɔ David” he lɛ ba mli? (b) Mɛni Ezekiel wiemɔi ni kɔɔ “toiŋjɔlɛ kpaŋmɔ” lɛ he lɛ tsɔɔ wɔ yɛ nibii ni baaya nɔ wɔsɛɛ lɛ ahe?\n20 Bɔ ni fee ni gbalɛ lɛ ba mli. Nyɔŋmɔ tsɛ Nɔyelɔ nɛɛ akɛ “mitsulɔ David,” ni no tsɔɔ akɛ eewie Yesu he, mɔ ni ji David seshinyo ni yɔɔ hegbɛ yɛ mla naa akɛ eyeɔ nɔ lɛ. (Lala 89:35, 36) Be ni Yesu yɔɔ shikpɔŋ lɛ nɔ lɛ, ekɛ enifeemɔ tsɔɔ akɛ lɛ ji “tookwɛlɔ kpakpa lɛ,” ni ekɛ ewala fɔ̃ shi ‘ehã gwantɛŋi lɛ.’ (Yoh. 10:14, 15) Shi amrɔ nɛɛ eji Tookwɛlɔ yɛ ŋwɛi. (Heb. 13:20) Yɛ afi 1914 lɛ, Nyɔŋmɔ wó Yesu Maŋtsɛ yɛ ŋwɛi ni ekɛ nitsumɔ wo edɛŋ akɛ, ekwɛ Nyɔŋmɔ toi lɛ ni yɔɔ shikpɔŋ lɛ nɔ lɛ, ni elɛ amɛ. Afii fioo komɛi asɛɛ, yɛ afi 1919 lɛ, mɔ ni awó lɛ Maŋtsɛ etsɛko lɛ hala “nyɔŋ anɔkwafo kɛ hiɛshikalɔ lɛ” koni elɛ “ewebii lɛ”—ni ji Nyɔŋmɔ anɔkwa jálɔi ni yɔɔ hiɛnɔkamɔ akɛ amɛbaaya ŋwɛi loo amɛbaahi shikpɔŋ lɛ nɔ lɛ. (Mat. 24:45-47) Nyɔŋ anɔkwafo lɛ etee nɔ ekɛ mumɔŋ niyenii elɛ Nyɔŋmɔ gwantɛŋi lɛ jogbaŋŋ yɛ Kristo gbɛtsɔɔmɔ naa. Mumɔŋ niyenii nɛɛ yeɔ ebuaa amɛ ni amɛhãa toiŋjɔlɛ kɛ shweshweeshwe shihilɛ hiɔ mfonirifeemɔŋ paradeiso ni miiya nɔ eeshwere lɛ mli.\n21 Mɛni Ezekiel wiemɔi ni kɔɔ “toiŋjɔlɛ kpaŋmɔ” kɛ jɔɔmɔi ni “baanɛ ashwie shi tamɔ nugbɔ” lɛ he lɛ tsɔɔ wɔ yɛ nibii ni baaya nɔ wɔsɛɛ lɛ ahe? Yɛ jeŋ hee ni kã wɔhiɛ lɛ mli lɛ, Yehowa anɔkwa jálɔi ni baahi shikpɔŋ lɛ nɔ lɛ baaná “toiŋjɔlɛ kpaŋmɔ” lɛ he sɛɛ kɛmɔ shi. Shikpɔŋ muu lɛ fɛɛ baatsɔ paradeiso diɛŋtsɛ, ni ta, efɔŋfeemɔ, hɔmɔ, hela, loo kooloi awuiyelɔi gbaŋ adesai anɔkwafoi lɛ anaa dɔŋŋ. (Yes. 11:6-9; 35:5, 6; 65:21-23) Ani eŋɔɔɔ onaa akɛ obaanyɛ ohi shi kɛya naanɔ yɛ Paradeiso mli, yɛ shikpɔŋ lɛ nɔ, he ni Nyɔŋmɔ gwantɛŋi lɛ ‘baahi shi ni efɔŋ ko ninaaa amɛ, ni mɔ ko mɔ ko woŋ amɛhe gbeyei’ lɛ?—Eze. 34:28.\nYesu ji Tookwɛlɔ yɛ ŋwɛi, ni ekwɛɔ bɔ ni akɛ Nyɔŋmɔ toi lɛ yeɔ ahãa lɛ (Kwɛmɔ kuku 22)\n22. Te Yesu naa toi lɛ ehãa tɛŋŋ, ni mɛɛ gbɛ nɔ mɛi ni sɔmɔɔ akɛ asafoŋ onukpai lɛ baanyɛ akase bɔ ni ejwɛŋɔ toi lɛ ahe ehãa lɛ?\n22 Nɔ ni wɔbaanyɛ wɔkase yɛ gbalɛ lɛ mli. Yesu jwɛŋɔ toi lɛ ahe waa tamɔ bɔ ni e-Tsɛ lɛ feɔ lɛ nɔŋŋ. Akɛ Tookwɛlɔ kɛ Maŋtsɛ lɛ, ekwɛɔ koni alɛ e-Tsɛ toi lɛ jogbaŋŋ yɛ mumɔŋ ni amɛná toiŋjɔlɛ kɛ shweshweeshwe shihilɛ yɛ mfonirifeemɔŋ paradeiso lɛ mli. Kwɛ bɔ ni wɔtsui nyɔɔ wɔmli akɛ, wɔbaahi Nɔyelɔ tamɔ nɛkɛ kwɛmɔ shishi! Esa akɛ mɛi ni sɔmɔɔ akɛ tookwɛlɔi loo asafoŋ onukpai lɛ ahã toi lɛ asane akã amɛtsui nɔ tamɔ Yesu feɔ lɛ. Esa akɛ asafoŋ onukpai lɛ ‘ajɛ amɛsuɔmɔ mli’ amɛkwɛ tooku lɛ nɔ yɛ “tsuijurɔ naa,” ni amɛfee mɛi ni toi lɛ baanyɛ akase amɛ. (1 Pet. 5:2, 3) Esaaa akɛ asafoŋ onukpa ko kɛ toi lɛ yeɔ bɔ ni esaaa! Kaimɔ nɔ ni Yehowa kɛɛ Israel tookwɛlɔi ni yitseiaŋ wala ni hi shi yɛ Ezekiel gbii lɛ amli lɛ, ekɛɛ akɛ: “Mabi migwantɛŋi lɛ ashi yɛ amɛdɛŋ.” (Eze. 34:10) Tookwɛlɔ Kpeteŋkpele lɛ gbalaa ejwɛŋmɔ kɛyaa bɔ ni akɛ etoi lɛ yeɔ hãa lɛ nɔ waa, ni nakai nɔŋŋ e-Bi lɛ hu feɔ.\n“Mitsulɔ David Baatsɔ Amɛlumɔ Kɛya Naanɔ”\n23. Mɛɛ shi Yehowa wo yɛ Israel maŋ lɛ ekomefeemɔ he, ni mɛɛ gbɛ nɔ etsu enɛ he nii?\n23 Yehowa miisumɔ ni ejálɔi lɛ afee ekome kɛsɔmɔ lɛ. Yɛ gbalɛ ko ni Nyɔŋmɔ hã agba lɛ mli lɛ, ewo shi akɛ, ebaabua ewebii lɛ, ni ji Yuda wekui enyɔ maŋtsɛyeli lɛ kɛ Israel wekui nyɔŋma maŋtsɛyeli lɛ amli bii lɛ ateŋ mɛi komɛi anaa efee amɛ ekome. Ebaafee amɛ “jeŋmaŋ kome,” tamɔ nɔ ni ekɛ “tsei” enyɔ miitsa koni ‘amɛtsɔ tso kome’ yɛ edɛŋ. (Eze. 37:15-23) Nyɔŋmɔ kɛ ewebii lɛ ku sɛɛ kɛba Shiwoo Shikpɔŋ lɛ nɔ akɛ Israel maŋ ni efee ekome yɛ afi 537 D.Ŋ.B. kɛwo gbalɛ nɛɛ obɔ. * Shi nakai ekomefeemɔ lɛ ji ekomefeemɔ ko ni nɔ bɛ, ni baahi shi daa lɛ he okadi nyɛkɛsiɔɔ ko kɛkɛ. Be ni Yehowa wo shi akɛ ebaafee Israel ekome lɛ sɛɛ lɛ, ehã Ezekiel gba gbalɛ ko ni tsɔɔ bɔ ni Nɔyelɔ ni baaye nɔ wɔsɛɛ lɛ baabua anɔkwa jálɔi ni yɔɔ shikpɔŋ lɛ nɔ fɛɛ lɛ anaa efee amɛ ekome, ni ekomefeemɔ nɛɛ baahi shi kɛya naanɔ.\n24. Te Yehowa tsɛ Mesia Maŋtsɛ lɛ tɛŋŋ, ni te Maŋtsɛ nɛɛ nɔyeli lɛ baatamɔ ahã tɛŋŋ?\n24 Nɔ ni gbalɛ lɛ kɛɔ. (Kanemɔ Ezekiel 37:24-28.) Yehowa tsɛ Mesia Maŋtsɛ lɛ shi kome ekoŋŋ akɛ “mitsulɔ David,” “tookwɛlɔ kome,” kɛ ‘lumɔ,’ shi agbɛnɛ, esaa etsɛ Mɔ Ni Awo Ehe Shi nɛɛ akɛ “maŋtsɛ” hu. (Eze. 37:22) Te Maŋtsɛ nɛɛ nɔyeli lɛ baatamɔ ahã tɛŋŋ? Ebaaye nɔ kɛya naanɔ. Wiemɔ ni ji “naanɔ” ni akɛtsu nii yɛ ŋmalɛ nɛɛ mli lɛ tsɔɔ akɛ, jɔɔmɔi ni baajɛ Maŋtsɛ nɛɛ nɔyeli lɛ mli kɛba lɛ asɛɛ efoŋ. * Ekomefeemɔ baahi mɛi ateŋ yɛ enɔyeli lɛ shishi. Anɔkwafoi fɛɛ ni “Maŋtsɛ kome” lɛ baaye amɛnɔ lɛ baahi shi yɛ Nyɔŋmɔ ‘yiŋkpɛi’ lɛ anaa, ni amɛbaafee ekome ‘kɛhi shikpɔŋ lɛ nɔ.’ Maŋtsɛ nɛɛ nɔyeli lɛ baahã eshishi bii lɛ abɛŋkɛ Yehowa Nyɔŋmɔ kpaakpa. Yehowa kɛ maŋtsɛyeli nɛɛ shishi bii lɛ baakpaŋ “toiŋjɔlɛ kpaŋmɔ.” Yehowa baatsɔ amɛ-Nyɔŋmɔ, ni amɛ hu amɛbaatsɔ emaŋ. Ni ejamɔhe lɛ ‘baahi amɛteŋ kɛya naanɔ.’\n25. Mɛɛ gbɛ nɔ gbalɛ ni kɔɔ Mesia Maŋtsɛ lɛ he lɛ eba mli?\n25 Bɔ ni fee ni gbalɛ lɛ ba mli. Yɛ afi 1919 lɛ, afee anɔkwafoi ni afɔ amɛ mu lɛ ekome yɛ “tookwɛlɔ kome,” ni ji Mesia Maŋtsɛyeli lɛ nɔ Maŋtsɛ, Yesu Kristo, shishi. Sɛɛ mli lɛ, “asafoku babaoo” ni jɛ “jeŋmaŋ fɛɛ jeŋmaŋ kɛ weku fɛɛ weku kɛ gbɔmɛi srɔtoi fɛɛ kɛ wiemɔ fɛɛ wiemɔ mli” lɛ bafata amɛnyɛmimɛi Kristofoi ni afɔ amɛ mu lɛ ahe. (Kpo. 7:9) Kui enyɔ nɛɛ batsɔmɔ “tooku kome” yɛ “tookwɛlɔ kome shishi.” (Yoh. 10:16) Kɛ́ amɛhiɛnɔkamɔ ji amɛbaaya ŋwɛi jio, amɛbaahi shikpɔŋ nɛɛ nɔ jio lɛ, amɛ fɛɛ amɛhiɔ shi yɛ Yehowa yiŋkpɛi lɛ anaa. Enɛ hãa amɛfeɔ ekome akɛ nyɛmimɛi kɛhiɔ shi yɛ mfonirifeemɔŋ paradeiso lɛ mli yɛ jeŋ fɛɛ. Yehowa ehã amɛná toiŋjɔlɛ, ni ejamɔhe lɛ ni feɔ jamɔ krɔŋŋ he mfoniri lɛ yɛ amɛteŋ. Yehowa ji amɛ-Nyɔŋmɔ, ni eŋɔɔ amɛnaa waa akɛ amɛmiijá lɛ amrɔ nɛɛ, ni amɛbaajá lɛ kɛya naanɔ hu!\n26. Mɛni obaanyɛ ofee kɛye obua koni ekomefeemɔ aya nɔ ahi wɔteŋ?\n26 Mɛni wɔbaanyɛ wɔkase yɛ gbalɛ lɛ mli. Wɔná hegbɛ kpele akɛ wɔfata nyɛmimɛi ni efee ekome yɛ jeŋ fɛɛ lɛ ahe, ni wɔkɛ jamɔ krɔŋŋ miihã Yehowa. Shi nakai hegbɛ lɛ kɛ sɔ̃ ko bafɔ̃ɔ wɔnɔ—esa akɛ wɔfee nibii ni baahã ekomefeemɔ aya nɔ ahi wɔteŋ. No hewɔ lɛ, esa akɛ wɔ fɛɛ wɔfee bɔ fɛɛ bɔ ni wɔbaanyɛ ni wɔhiɛ hemɔkɛyeli kome ni wɔjwɛŋmɔ hu afee ekome. (1 Kor. 1:10) Bɔ ni afee ni wɔnyɛ wɔfee enɛ lɛ, wɔkɛ miishɛɛ yeɔ mumɔŋ niyenii kome, wɔhiɔ shi yɛ Ŋmalɛ naa shishitoo mlai kome too ni kɔɔ jeŋba he lɛ anaa, ni wɔ fɛɛ wɔkɛ wɔhe woɔ nitsumɔ kome ni he hiaa waa, ni ji Maŋtsɛyeli lɛ shiɛmɔ kɛ kaselɔfeemɔ nitsumɔ lɛ mli. Shi nɔ diɛŋtsɛ ni hãa ekomefeemɔ hiɔ wɔteŋ ji suɔmɔ. Kɛ́ wɔbɔ mɔdɛŋ wɔjie suɔmɔ kpo yɛ gbɛ́i srɔtoi anɔ, tamɔ wɔnu he wɔhã mɛi, wɔmusuŋ tsɔ wɔ wɔhã mɛi, ni wɔkɛ mɛi ahe eshai ke amɛ lɛ, ekomefeemɔ yaa nɔ ehiɔ wɔteŋ. Biblia lɛ kɛɔ akɛ, “suɔmɔ” ji “kpãa ni feɔ mɛi ekome yɛ gbɛ ni eye emuu nɔ.”—Kol. 3:12-14; 1 Kor. 13:4-7.\nYehowa jɔɔ ejálɔi ni hiɔ shi akɛ nyɛmimɛi ni sumɔɔ lɛ yɛ jeŋ fɛɛ lɛ (Kwɛmɔ kuku 26)\n27. (a) Te onaa Mesia lɛ he gbalɛi ni yɔɔ Ezekiel wolo lɛ mli lɛ ohãa tɛŋŋ? (b) Mɛni he wɔbaasusu yɛ yitsei ni nyiɛ sɛɛ amli?\n27 Wɔhiɛ esɔ Mesia lɛ he gbalɛi ni yɔɔ Ezekiel wolo lɛ mli lɛ waa diɛŋtsɛ! Kɛ́ wɔkane gbalɛi nɛɛ ni wɔjwɛŋ nɔ lɛ, ehãa wɔnaa akɛ, Yesu Kristo, wɔ-Maŋtsɛ ni wɔsumɔɔ lɛ lɛ ji mɔ ni sa akɛ wɔkɛ wɔhiɛ afɔ̃ enɔ, lɛ ji mɔ ni yɔɔ hegbɛ yɛ mla naa akɛ eyeɔ nɔ, ejɛɔ suɔmɔ mli ekwɛɔ wɔ akɛ tookwɛlɔ, ni ebaahã ekomefeemɔ ahi wɔteŋ kɛya naanɔ. Eji hegbɛ kpele diɛŋtsɛ akɛ wɔji Mesia Maŋtsɛyeli lɛ nɔ Maŋtsɛ lɛ shishi bii! Kaimɔ akɛ, Mesia lɛ he gbalɛi nɛɛ ji jamɔ krɔŋŋ ni abaato shishi ekoŋŋ lɛ he sane ni yɔɔ Ezekiel wolo lɛ mli lɛ fã ko. Yesu ji mɔ ni Yehowa tsɔɔ enɔ ebuaa ewebii lɛ anaa, ni etoɔ jamɔ krɔŋŋ shishi yɛ amɛteŋ. (Eze. 20:41) Yɛ wolo nɛɛ yitsei ni nyiɛ sɛɛ lɛ amli lɛ, wɔbaasusu miishɛɛ sane ni ji jamɔ krɔŋŋ ni abaato shishi ekoŋŋ lɛ kɛ bɔ ni awie he ahã yɛ Ezekiel wolo lɛ mli lɛ he.\n^ kk. 1 Nomŋɔɔ klɛŋklɛŋ afi lɛ je shishi yɛ afi 617 D.Ŋ.B., ni be nɛɛ ji klɛŋklɛŋ kwraa ni aŋɔ Yudafoi lɛ ekomɛi nom kɛtee Babilon. No hewɔ lɛ, nomŋɔɔ afi ni ji ekpaa lɛ je shishi yɛ afi 612 D.Ŋ.B.\n^ kk. 14 Saji ni yɔɔ Sanekpakpai lɛ amli lɛ tsɔɔ faŋŋ akɛ Yesu ji David seshinyo.—Mat. 1:1-16; Luka 3:23-31.\n^ kk. 23 Wɔbaasusu Ezekiel gbalɛ ni kɔɔ tsei enyɔ lɛ he lɛ kɛ bɔ ni gbalɛ nɛɛ ba mli ehã lɛ he yɛ wolo nɛɛ Yitso 12 lɛ mli.\n^ kk. 24 Wolo ko wie Hebri wiemɔ ni atsɔɔ shishi akɛ “naanɔ” lɛ he akɛ: “Wiemɔ nɛɛ hiɛ shishinumɔ ni kɔɔ be he, ni etsɔɔ nɔ ko ni hiɔ shi daa, nɔ ko ni anyɛŋ afo sɛɛ, loo anyɛŋ atsake.”\nMɛni okase yɛ ajenu ni ji gbalɛ ni kɔɔ okropɔŋ wuji lɛ ahe lɛ mli? (Eze. 17:3-10)\nTsɔɔmɔ bɔ ni Mesia lɛ he gbalɛi ni yɔɔ Ezekiel wolo lɛ mli lɛ hãa onáa yiŋtoi kpakpai ni obaadamɔ nɔ okɛ ohiɛ afɔ̃ Maŋtsɛ, Yesu Kristo nɔ.\nMɛni obaanyɛ ofee kɛye obua koni toiŋjɔlɛ kɛ ekomefeemɔ ahi mfonirifeemɔŋ paradeiso lɛ mli?\nKɛmaje Mɔ Ko Kɛmaje Mɔ Ko “Mawó Tookwɛlɔ Kome”\nrr yitso 8 bf. 84-94


Chɛhowa Puɛɛnuŋ a Buɛiyaa Nduaa Le\nIsɛ chaaŋ naa laalaŋndo,\nA mɛɛ ŋ sina yɛ, Baabuiyo soo a waŋchieeya okɔɔ tau. Wanaa bɔɔbɔɔ wa Chɛhowa piɛiyo o laalaŋndo choo o sindɔɔ niŋnda, mi simultaŋ la komal nda mɛɛ la cho naa hau komallo yɛ. Nduyɛ nda bɛɛ ‘waŋchieeya koni nda wa ni mɛɛ naa ŋ cho nuaa yɛ.’ (Chemisi 5:17) Mi kpundɛlaŋ a buulaŋndaŋ la paaliaŋ apum tau. Apum yɛ, mi yuŋgula ndalaŋ ɔɔ chaaŋaa ndaa laalaŋnda tɛɛmbuu nda kɔllo tau. Nduyɛ, a bɔɔbɔɔ wa a kɔl tambɛiyo le hakila nda tosalaŋ.\nBaa waŋnda haa ndaa mal pa Chɛhowa waŋ waŋ? Sako bɛɛ. A bɔɔbɔɔ wa maa wana ŋchondu pilɛ, o ndoo piɛi aa, “I mal nɛi numndo mi laasiaŋ mɛɛ saa o laasiaŋ nuaa yɛ. lelaŋ huŋ ma huŋ nuuviaa ya buɛi numndo, kani fondole, I puɛɛnuŋ a sawala numndaŋ okɔɔ le.” (Sam 119:176) Num bɛɛ hei yɔŋnuŋ num niŋ?\nChɛhowa puɛɛnuŋ a saa laasiaŋ o saa kundaa nduaa tɛɛŋndo le. O baa pilɔɔ choo, mbo soliŋ chaaŋaa nduaa laalaŋnda kpeku le nda nuuviaa. Tofawɔ tamaseliiyo a mɛɛ Chɛhowa ndoo mala buɛi ndɔɔ Choobu yɛ, teleŋ nyɛpalaa bɛndoo komal ndu wo. Mbo luɛi o bahawɛi nyɛsɔlaa niŋ, mi chuauwaa nduaa sɔla piɔmndo, nduyɛ mi naa wɔɔŋ wɔɔŋndo bii ndu. Mi Choobu biunuŋ vɛlɛ diomnda nɛiyaala chaaŋaa nduaa o wa kɔl maa a cho ndu mala wa. Mi che bɛɛ naa mbo laasiaŋ o yiyaŋ ndɔɔ niŋ le teleŋndo opum, kɛ o mulul Chɛhowa kɔɔ le. (Choobu 1:22; 2:10) Vɛɛ Chɛhowa ndoo mala yɛ ndu le yiyaŋ kɛndɔɔ sɔlaa?\nNɛiyo opilɛ o Chɛhowa soliŋ kpeku le Choobu malaa wo wa chaaŋndɔ laalaŋndo Ilaihu ni. Mɛɛ Choobu chɔm nyɛ wa buulaŋ ndɔɔ wo, mi Ilaihu yaŋ nilaŋ, nduyɛ mi kɔllo yusa Ilaihu le suɛi. Yɛɛ o cho yɛ dimi? Baa o cho pa Choobu pɛɛsa, mbo dimul ndu suɛi tɛɛmbu ndu kɔllo ve ɔɔ mbo tuisi ndu siɔmbulaŋ? Sako bɛɛ! Mi nyina Mɛlɛka nyindu Ilaihu mbo dimul ndu aa, “Choobu, tofa wɔ naa num nyɔɔ ndu pilɛ kpe naa ŋ cho Mɛlɛka o hɔl ni. Mɛɛ Mɛlɛka toosiaa num a puuloo yɛ koni o toosiaa ya a puuloo ni.” Mbo dɛɛniaa ndu kɔllo aa, “Lelaŋ yɔŋ isiooŋ a ya le. Yiyaŋ maa nyɛ palaa le ya cho num handɔɔ choo le.” (Choobu 33:6, 7) Ilaihu hendu Choobu nyɛpalaa choo le, kɛ mbo ke ndu sila kaalaa, vɛlɛ a kɔl dɛɛniaa Choobu ndoo yeema wo.\nA yandii, sinapɛŋgu maa a yeemɛi pilɛi keŋ kpe naŋ toosiaa yauwo hoo ni. I tasei peŋ, ŋ yaŋ fɛŋ nilaŋ nyɛkɛndɛi o wanaa ndaa mal tonyaa ma laasiaŋnda lo, nduyɛ a bahawɛila tosa nda ma laasiaŋndo. (Pulɔwaa 18:13) Okoŋ, miŋ muli hɔlla o Baabuiyo choo, miŋ piɛi o Chɛhowa lo. Miŋ soliŋ vɛlɛ bolii Baabui chɔm mɛɛ Chɛhowa ndoo mala buɛiyaa nduaa o sindɔɔ niŋ yɛ teleŋ simulta wanaa la komal nda wo. O mɛɛlulaŋ kpɔŋ, miŋ duau tamaseliilaŋ ndaŋ o Baabuiyo niŋ, a laŋ o teleŋ naa hoo niŋ diompilɛ le yauwo hoo toosiaa. Ŋ cho num dɛɛniaa le yauwo hoo pɛɛkoo. Yaandii, kɛsiŋ o kɔl maa ŋ kaala num bɔɔ.\nPiɔu Piɔu Yau Dialii Kuumbaŋ Choo Ve Poonyiaa Wo


KANEMƆ YƐ Afrikaans Albania Amerika Mumuii Awiemɔ Amharic Arabic Armenia Armenia (West) Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Estonia Ewe Finland French Ga Georgia Germany Greenland Haitian Creole Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Kwanyama Latvia Lingala Lithuania Luo Malagasy Malay Mizo Moore Myanmar Ndebele Ndonga Norway Nzema Oromo Ossetia Pangasinan Papiamento (Curaçao) Persia Poland Portuguese (Brazil) Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tatar Tetun Dili Thailand Tsonga Turkey Twi Ukrain Umbundu Urdu Venda Vietnam Waray-Waray Xhosa Zulu\n“Mɔ ni ji bibioo yɛ nyɛ fɛɛ nyɛteŋ lɛ, lɛ nɔŋŋ ji agbo.”—LUKA 9:48.\nMɛni baaye abua wɔ ni wɔfee wɔnii akɛ mɛi bibii?\nMɛɛ gbɛi anɔ mɔ ni ji bibioo lɛ ji “agbo”?\nTe wɔɔfee tɛŋŋ wɔba wɔhe shi yɛ gbalashihilɛ mli, asafo lɛ mli, kɛ wɔkɛ mɛi krokomɛi asharamɔ mli lɛ?\n1, 2. Mɛɛ hewalɛ Yesu wo ebɔfoi lɛ, ni mɛni hewɔ efee nakai?\nYƐ AFI 32 Ŋ.B. beni Yesu kɛ ebɔfoi lɛ yɔɔ Galilea kpokpaa lɛ nɔ lɛ, naataamɔ ko te shi. Ebɔfoi lɛ ateŋ mɛi komɛi taa naa yɛ mɔ ni ji agbo fe fɛɛ yɛ amɛteŋ lɛ he. Sanekpakpa ŋmalɔ Luka bɔ amaniɛ akɛ: “Ŋwanejee ko bate shi yɛ amɛteŋ akɛ namɔ baafee agbo fe fɛɛ yɛ amɛteŋ. Shi beni Yesu na amɛtsuiiaŋ ŋwanejee lɛ, eŋɔ gbekɛ fioo ko ni ekɛ lɛ badamɔ emasɛi; ni ekɛɛ amɛ akɛ: Mɔ fɛɛ mɔ ni aaaŋɔ gbekɛ fioo nɛɛ yɛ migbɛ́i anɔ lɛ, eŋɔɔ mi; ni mɔ ni aaaŋɔ mi lɛ, eŋɔɔ mɔ ni tsu mi lɛ; ejaakɛ mɔ ni ji bibioo yɛ nyɛ fɛɛ nyɛteŋ lɛ, lɛ nɔŋŋ ji agbo.” (Luka 9:46-48) Yesu to etsui shi ni eye ebua ebɔfoi lɛ koni amɛna nɔ hewɔ ni esa akɛ amɛba amɛhe shi lɛ.\n2 Ani klɛŋklɛŋ afii 100 lɛ mli Yudafoi lɛ baa amɛhe shi taakɛ Yesu wo ebɔfoi lɛ hewalɛ ni amɛfee lɛ? Dabi. Yɛ anɔkwale mli lɛ, amɛbaaa amɛhe shi kwraa. Wolo ko (Theological Dictionary of the New Testament) wie akɛ: “Yɛ amɛnifeemɔi fɛɛ mli lɛ, amɛsumɔɔ akɛ amɛna mɔ ni ji agbo fe fɛɛ, ni bɔ ni akɛ woo ni sa mɔ fɛɛ mɔ lɛ aaaha lɛ lɛ ji nɔ ko ni amɛgbaa amɛhe naa waa yɛ he.” Yesu miitao ni esoro ekaselɔi lɛ kwraa yɛ maŋbii lɛ ahe.\n3. (a) Mɛni wiemɔ akɛ mɔ afee enii akɛ mɔ bibioo lɛ tsɔɔ, ni mɛni hewɔ bei komɛi lɛ ebaawa akɛ wɔɔfee nakai lɛ? (b) Mɛɛ sanebimɔi ni kɔɔ heshibaa he wɔbaasusu he yɛ nikasemɔ nɛɛ mli?\n3 Hela wiemɔ ni atsɔɔ shishi akɛ “mɔ bibioo” lɛ shishi ji mɔ ko ni efeee nii kɛtekeee hegbɛ ni eyɔɔ, heshibalɔ, humi, mɔ ko ni enaaa ehe tuutu, loo mɔ ko ni abuuu lɛ tsɔ. Yesu tsɔɔ ebɔfoi lɛ akɛ esa akɛ amɛba amɛhe shi tamɔ gbekɛbii, ni amɛkafee nii kɛteke hegbɛ ni amɛyɔɔ. Esa akɛ anɔkwa Kristofoi ni yɔɔ ŋmɛnɛ lɛ hu afee taakɛ Yesu tsɔɔ ebɔfoi lɛ. Ekolɛ ebaawa akɛ wɔɔba wɔhe shi tamɔ gbekɛbii—titri lɛ, yɛ shihilɛi komɛi amli. Bei komɛi lɛ, emuu ni wɔyeee lɛ haa wɔwóɔ wɔhe nɔ, ni wɔnuɔ he akɛ wɔhi fe mɛi krokomɛi. Satan je lɛ hu baanyɛ aha wɔfó wɔ pɛ wɔnɔ mli, wɔhiɛ afee laŋlaŋ, ni wɔsumɔ akɛ wɔye mɛi anɔ. Mɛni baanyɛ aye abua wɔ koni wɔba wɔhe shi? Mɛni Yesu tsɔɔ beni ekɛɛ akɛ, mɔ ni ji bibioo yɛ wɔ fɛɛ wɔteŋ lɛ, “lɛ nɔŋŋ ji agbo” lɛ? Yɛ mɛɛ shihilɛi amli esa akɛ wɔbɔ mɔdɛŋ wɔba wɔhe shi?\n“OO, BƆ NI NYƆŊMƆ NIFÁLƐ KƐ ŊAA KƐ NILEE MLI KWƆ HA NƐ!”\n4, 5. Mɛni baanyɛ aye abua wɔ ni wɔba wɔhe shi? Okɛ enɛ he nɔkwɛmɔnɔ aha.\n4 Gbɛ kome ni wɔbaanyɛ wɔtsɔ nɔ wɔná heshibaa ji, ni wɔha ehi wɔjwɛŋmɔŋ akɛ Yehowa nɔ kwɔ kwraa fe wɔ. Yɛ anɔkwale mli lɛ, “ejwɛŋmɔ lɛ anyɛɛɛ mli atao.” (Yes. 40:28) Bɔfo Paulo wie Yehowa agbojee lɛ he akɛ: “Oo, bɔ ni Nyɔŋmɔ nifálɛ kɛ ŋaa kɛ nilee mli kwɔ ha nɛ! Ekojomɔi lɛ anyɛɛɛ shishi ana, ni egbɛi lɛ hu anyɛɛɛ sɛɛ mo aja!” (Rom. 11:33) Eyɛ mli akɛ kɛjɛ beni Paulo wie nakai nɛɛ aaafee afii 2,000 eho, ni adesai ekase nibii babaoo moŋ, shi nakai sane lɛ kã he eji anɔkwale. Ekɔɔɔ he eko nii abɔ ni wɔle lɛ, esa akɛ ehi wɔjwɛŋmɔŋ akɛ nibii babaoo yɛ lolo ni wɔbaakase yɛ Yehowa, enitsumɔi, kɛ egbɛi lɛ ahe.\n5 Yɔsemɔ ni nuu ko ni atsɛɔ lɛ Leo * lɛ yɔse akɛ enyɛŋ ekase Nyɔŋmɔ adebɔɔ nibii lɛ fɛɛ ahe nii lɛ ha ena ehe akɛ eji mɔ bibioo. Beni Leo ji oblanyo lɛ, enyaa adebɔɔ nibii ahe nikasemɔ he waa. Akɛni eesumɔ ni ele je lɛ he nii babaoo hewɔ lɛ, ekpɛ eyiŋ akɛ ebaakase no yɛ skul, ni enɛ ha ewie nɔ ko ni he hiaa waa. Ekɛɛ akɛ: “Nibii ni mikase lɛ ha mibana akɛ adebɔɔ nibii ahe nilee pɛ nyɛŋ aye abua mɔ ko ni ele je lɛ he nɔ fɛɛ nɔ kɛmɔ shi. No hewɔ lɛ, mikpa adebɔɔ nibii ahe nikasemɔ lɛ ni miyakase mla saji ahe nii.” Leo batsɔ lɔyafonyo, ni no sɛɛ lɛ ebatsɔ kojolɔ. Sɛɛ mli lɛ, Yehowa Odasefoi kɛ lɛ kɛ eŋa fɛɛ kase Biblia lɛ, amɛmɔ anɔkwale lɛ mli, ni abaptisi amɛ. Yɛ nibii ni Leo kase lɛ fɛɛ sɛɛ lɛ, mɛni ye ebua lɛ ni eba ehe shi? Ekɛɛ akɛ: “Yɔsemɔ ni miyɔse akɛ ekɔɔɔ he eko nibii abɔ ni wɔbaakase yɛ Yehowa kɛ jeŋ muu lɛ fɛɛ he lɛ, babaoo yɛ lolo ni wɔbaakase lɛ ji nɔ ni ye ebua mi.”\n6, 7. (a) Mɛɛ heshibaa he nɔkwɛmɔnɔ ni sa jogbaŋŋ Yehowa feɔ ehaa wɔ? (b) Mɛɛ gbɛ nɔ Nyɔŋmɔ heshibaa lɛ baanyɛ afee mɔ ko “agbo”?\n6 Nɔ kroko hu ni yeɔ ebuaa wɔ koni wɔba wɔhe shi ji akɛ, Yehowa po baa ehe shi. Susumɔ wiemɔ nɛɛ he okwɛ: “Nyɔŋmɔ hefatalɔi nitsulɔi ji wɔ.” (1 Kor. 3:9) Ani ebɛ naakpɛɛ? Hegbɛ ni Yehowa, ni ji Nyɔŋmɔ ni nɔ kwɔ fe fɛɛ lɛ kɛha wɔ akɛ wɔtsɔ e-Wiemɔ, ni ji Biblia lɛ nɔ wɔshiɛ lɛ tsɔɔ akɛ ewoɔ wɔ. Eyɛ mli akɛ Yehowa ji mɔ ni haa anɔkwale wui ni wɔduɔ, ní wɔshwieɔ nɔ nu lɛ shwereɔ moŋ, shi ewoɔ wɔ kɛtsɔ hegbɛ ni eha wɔná akɛ ehefatalɔi nitsulɔi lɛ nɔ. (1 Kor. 3:6, 7) Ani enɛ jeee heshibaa he nɔkwɛmɔnɔ ni sa jogbaŋŋ ní Nyɔŋmɔ feɔ ehaa wɔ? Esa akɛ Yehowa heshibaa he nɔkwɛmɔnɔ nɛɛ atsirɛ wɔ ni wɔfee wɔnii akɛ mɛi bibii.\n7 Bɔ ni Nyɔŋmɔ baa ehe shi ehaa lɛ ná lalatsɛ David nɔ hewalɛ waa. Elá eha Yehowa akɛ: “Okɛ oyiwalaheremɔ tsɛŋ lɛ eha mi, ni omlihilɛ [loo oheshibaa] lɛ ehã mitsɔ agbo.” (2 Sam. 22:36) David tsɔɔ akɛ Yehowa heshibaa lɛ—bɔ ni Nyɔŋmɔ maa eyi shi, loo ebaa ehe shi ni eyeɔ ebuaa lɛ lɛ—ji nɔ ni ha enyɛ etsu nibii wuji ni etsu yɛ Israel lɛ fɛɛ. (Lala 113:5-7) Ani nakai wɔ hu wɔnaa wɔhe? Mɛɛ sui, nyɛmɔi, loo hegbɛi komɛi wɔyɔɔ ni ‘jeee ha Yehowa ha wɔ’? (1 Kor. 4:7) Mɔ ni feɔ ehe mɔ bibioo lɛ ji mɔ “agbo,” ejaakɛ ebafeɔ Yehowa tsulɔ ko ni he yɔɔ sɛɛnamɔ waa. (Luka 9:48) Ha wɔkwɛ nɔ hewɔ.\n‘MƆ NI JI BIBIOO YƐ NYƐTEŊ LƐ, LƐ NƆŊŊ JI AGBO’\n8. Mɛni hewɔ esa akɛ mɛi ni yɔɔ Yehowa asafo lɛ mli lɛ aba amɛhe shi lɛ?\n8 Ja wɔbaa wɔhe shi dani wɔbaanyɛ wɔná miishɛɛ yɛ Nyɔŋmɔ teokrase gbɛjianɔtoo lɛ mli, ní wɔfĩ gbɛjianɔi fɛɛ ni atoɔ yɛ asafo lɛ mli lɛ sɛɛ. Ákɛ nɔkwɛmɔnɔ lɛ, susumɔ oblayoo fioo ko ni atsɛɔ lɛ Petra ni atsɔse lɛ yɛ Odasefoi aweku ko mli lɛ he okwɛ. Akɛni eesumɔ ni eye etsui naa sane hewɔ lɛ, eshi asafo lɛ. Afii komɛi asɛɛ lɛ, ekɛ asafo lɛ bɔi bɔɔ ekoŋŋ. Amrɔ nɛɛ eyɛ miishɛɛ akɛ eyɛ Yehowa asafo lɛ mli, ni eesumɔ ni efĩ gbɛjianɔi fɛɛ ni atoɔ yɛ asafo lɛ mli lɛ sɛɛ. Mɛni ha efee tsakemɔi nɛɛ? Ewie akɛ: “Kɛ́ maná miishɛɛ yɛ Yehowa asafo lɛ mli lɛ, sui titrii ni he hiaa mi waa ji, ni maba mihe shi, ní mikafee nii kɛteke hegbɛ ni miyɔɔ lɛ.”\n9. Te mɔ ko ni baa ehe shi lɛ feɔ enii yɛ mumɔŋ niyenii ni wɔnine shɛɔ nɔ lɛ he ehaa tɛŋŋ, ni mɛni hewɔ nakai mɔ lɛ he baa sɛɛnamɔ waa lɛ?\n9 Mɔ ni baa ehe shi lɛ nyaa nibii fɛɛ ni Yehowa kɛduroɔ wɔ, ni mumɔŋ niyenii hu fata he lɛ ahe. Mɔ ko ni tamɔ nɛkɛ lɛ kɛ hiɛdɔɔ kaseɔ Biblia lɛ, ni ebɔɔ mɔdɛŋ ekaneɔ Buu-Mɔɔ kɛ Awake! lɛ. Taakɛ Yehowa tsuji anɔkwafoi lɛ ateŋ mɛi babaoo feɔ lɛ, ebɔɔ mɔdɛŋ akɛ ebaakane woji hei ni enine shɛɔ nɔ lɛ fɛɛ, dani ekɛwo ewojiatoohe. Kɛ́ wɔkaneɔ ni wɔkaseɔ asafo lɛ woji lɛ, no tsɔɔ akɛ wɔbaa wɔhe shi ni wɔnyaa nɔ ni Yehowa kɛhaa wɔ lɛ he, ni ebaaha wɔya hiɛ yɛ mumɔŋ, ni Yehowa baanyɛ ekɛ wɔ atsu nii babaoo.—Heb. 5:13, 14.\n10. Mɛni baaha ana akɛ wɔfeɔ wɔnii akɛ mɛi bibii yɛ asafo lɛ mli?\n10 Mɔ ni feɔ enii akɛ mɔ bibioo lɛ ji “agbo” yɛ gbɛ kroko nɔ. Ayɛ hii ni sa ni atsɔ Yehowa mumɔ krɔŋkrɔŋ lɛ nɔ ahala amɛ yɛ asafo fɛɛ asafo mli, ni miisɔmɔ akɛ asafoŋ onukpai. Amɛ ji mɛi ni toɔ asafoŋ kpeei, shiɛmɔ nitsumɔ lɛ, kɛ saramɔ nitsumɔ lɛ he gbɛjianɔ. Kɛ́ wɔjɛ wɔsuɔmɔ mli wɔfĩ gbɛjianɔtoi nɛɛ asɛɛ lɛ, no tsɔɔ akɛ wɔmiifee wɔnii akɛ mɛi bibii, ni wɔbaaha miishɛɛ, toiŋjɔlɛ, kɛ ekomefeemɔ ahi asafo lɛ mli. (Nyɛkanea Hebribii 13:7, 17.) Kɛ́ oji asafoŋ onukpa loo asafoŋ sɔɔlɔ lɛ, ani obaa ohe shi kɛtsɔɔ akɛ onyaa sɔɔmɔ hegbɛ ni Yehowa kɛwo odɛŋ lɛ he?\n11, 12. Mɛɛ su baaha wɔhe aba sɛɛnamɔ waa kɛha Yehowa asafo lɛ, ni mɛni hewɔ enɛ he hiaa lɛ?\n11 Mɔ ni feɔ enii akɛ mɔ bibioo lɛ bafeɔ “agbo,” loo Yehowa asafo lɛ náa ehe sɛɛ waa, ejaakɛ eheshibaa lɛ haa efeɔ Nyɔŋmɔ tsulɔ ni he yɔɔ sɛɛnamɔ. Yesu wo ekaselɔi lɛ hewalɛ ni amɛfee amɛnii akɛ mɛi bibii, ejaakɛ no mli lɛ amɛteŋ mɛi komɛi miifee amɛnii tamɔ Yudafoi ni yɔɔ nakai beaŋ lɛ. Luka 9:46 lɛ kɛɛ akɛ: “Ŋwanejee ko bate shi yɛ amɛteŋ akɛ namɔ baafee agbo fe fɛɛ yɛ amɛteŋ.” Ani bei komɛi lɛ wɔ hu wɔsusuɔ akɛ wɔhi fe wɔnyɛmimɛi lɛ yɛ gbɛ ko nɔ, loo akɛ wɔnɔ kwɔlɔ fe mɛi krokomɛi? Mɛi babaoo ni yɔɔ je lɛŋ lɛ wóɔ amɛhe nɔ ni amɛfóɔ amɛ pɛ amɛnɔ mli. Nyɛhaa wɔbaa wɔhe shi, ni wɔha esoro wɔ kwraa yɛ mɛi ni wóɔ amɛhe nɔ nɛɛ ahe. Kɛ́ wɔfee nakai, ni wɔkɛ Yehowa suɔmɔnaa nii ye klɛŋklɛŋ gbɛhe lɛ, ebaaha wɔnyɛmimɛi lɛ atsui anyɔ amɛmli kɛ́ amɛyɛ wɔmasɛi.\n12 Kɛ́ wɔnu Yesu wiemɔ akɛ wɔfee wɔnii akɛ mɛi bibii lɛ shishi jogbaŋŋ lɛ, ebaaha wɔba wɔhe shi yɛ shihilɛi fɛɛ mli. Nyɛhaa wɔsusua shihilɛi etɛ komɛi ahe.\nBƆƆ MƆDƐŊ NI OFEE ONII AKƐ MƆ BIBIOO\n13, 14. Mɛɛ gbɛ nɔ wu kɛ ŋa aaatsɔ afee amɛnii akɛ mɛi bibii, ni te enɛ baasa amɛgbalashihilɛ lɛ he eha tɛŋŋ?\n13 Yɛ gbalashihilɛ mli. Ŋmɛnɛ lɛ, mɛi babaoo susuɔ amɛ pɛ amɛhilɛkɛhamɔ he aahu akɛ amɛsusuuu mɛi krokomɛi anɔ he. Shi mɔ ni feɔ enii akɛ mɔ bibioo lɛ jieɔ su ni Paulo woɔ wɔ hewalɛ akɛ wɔná lɛ kpo. Ewie yɛ wolo ni eŋma Romabii lɛ mli akɛ: “Nyɛhaa wɔtiua hejɔlɛ nibii kɛ nibii ni wɔkɛaaha wɔnanemɛi anane amɔ shi moŋ.” (Rom. 14:19) Mɔ ni feɔ enii akɛ mɔ bibioo lɛ bɔɔ mɔdɛŋ akɛ ebaaha toiŋjɔlɛ ahi ekɛ mɛi fɛɛ teŋ, titri lɛ ekɛ ewu loo eŋa ni esumɔɔ waa lɛ teŋ.\n14 Susumɔ hiɛtserɛjiemɔ he okwɛ. Ekolɛ esoro hiɛtserɛjiemɔ ni wu lɛ sumɔɔ yɛ eŋa lɛ nɔ he. Ekolɛ wu lɛ sumɔɔ ni kɛ́ ená deka lɛ ekome too ehi shĩa ni ekane wolo, shi ŋa lɛ sumɔɔ ni aje kpo ni ayaye nii yɛ he ko loo ayasara nanemɛi. Kɛ́ wu lɛ baa ehe shi, ni esusuuu nibii ni lɛ pɛ enyaa he lɛ ahe, shi moŋ esusuɔ nibii ni eŋa lɛ sumɔɔ kɛ nibii ni esumɔɔɔ lɛ ahe lɛ, ani efeŋ mlɛo kɛhaŋ eŋa lɛ akɛ eeejie bulɛ kpo etsɔɔ lɛ? Ni kɛ ŋa lɛ hu ebɔɔɔ mɔdɛŋ akɛ be fɛɛ be lɛ ebaafee nibii ni lɛ pɛ esumɔɔ, shi moŋ esusuɔ nibii ni ewu lɛ hu sumɔɔ lɛ ahe lɛ, ewu lɛ baasumɔ lɛ waa, ni ekɛ woo kpele baaha lɛ! Kɛ́ wu lɛ kɛ ŋa lɛ fɛɛ baa amɛhe shi lɛ, ewajeɔ wekukpaa ni yɔɔ amɛteŋ lɛ.—Nyɛkanea Filipibii 2:1-4.\n15, 16. Mɛɛ su David wo he hewalɛ yɛ Lala 131 lɛ, ni te wɔɔfee tɛŋŋ wɔjie nakai su lɛ kpo yɛ asafo lɛ mli?\n15 Yɛ asafo lɛ mli. Mɛi babaoo ni yɔɔ je lɛŋ lɛ sumɔɔ akɛ amɛnine ashɛ nibii ni amɛtaoɔ lɛ anɔ oya nɔŋŋ. Amɛnyɛɛɛ amɛto amɛtsui shi yɛ nɔ ko nɔ ko mli. Kɛ́ wɔfee wɔnii akɛ mɛi bibii lɛ, ebaaye ebua wɔ ni wɔmɛ Yehowa, ni tsɔɔ akɛ wɔkɛ wɔhiɛ baafɔ̃ enɔ. (Nyɛkanea Lala 131:1-3.) Kɛ́ wɔbaa wɔhe shi ni wɔmɛɔ Yehowa lɛ, ebaaha wɔná jɔɔmɔi, wɔbaahi shi shweshweeshwe, wɔtsui baanyɔ wɔmli, ni wɔbaaná miishɛɛ. Ebɛ naakpɛɛ mɔ akɛ David wo enanemɛi Israelbii lɛ hewalɛ ni amɛŋɔ amɛhiɛ amɛfɔ̃ Nyɔŋmɔ nɔ, ni amɛmɛ lɛ!\n16 Kɛ́ bo hu oba ohe shi ni omɛ Yehowa lɛ, obaaná miishɛɛ ni tamɔ nakai nɔŋŋ. (Lala 42:6) Ekolɛ akɛni ootao oye obua asafo lɛ babaoo hewɔ lɛ, oosumɔ ni osɔmɔ akɛ asafoŋ onukpa. (1 Tim. 3:1-7) Yɛ anɔkwale mli lɛ, esa akɛ ofee bɔ fɛɛ bɔ ni ooonyɛ koni oha mumɔ krɔŋkrɔŋ lɛ aye abua bo ni oná sui ni ataoɔ yɛ asafoŋ onukpai lɛ adɛŋ lɛ. Shi kɛ́ onuɔ he akɛ omɛ aahu shi awoko bo onukpa hu? Mɔ ni feɔ enii akɛ mɔ bibioo, ni toɔ etsui shi kɛmɛɔ sɔɔmɔ hegbɛ lɛ baaya nɔ ekɛ miishɛɛ asɔmɔ Yehowa, ni ekɛ miishɛɛ baatsu nɔ fɛɛ nɔ ni akɛbaawo edɛŋ lɛ he nii.\n17, 18. (a) Kɛ́ wɔkpaa wɔtɔmɔi ahe fai loo wɔkɛ mɛi atɔmɔi keɔ amɛ lɛ, mɛni baajɛ mli kɛba? (b) Mɛɛ ŋaa Abɛi 6:1-3 lɛ woɔ wɔ?\n17 Yɛ wɔkɛ mɛi krokomɛi asharamɔ mli. Ewa kɛha mɛi babaoo akɛ amɛaakpa fai. Shi Nyɔŋmɔ tsuji kpɛlɛɔ amɛtɔmɔ nɔ, ni amɛkpaa he fai kɛtsɔɔ akɛ amɛbaa amɛhe shi. Ni kɛ́ mɛi krokomɛi tɔ̃ amɛnɔ lɛ, amɛkɛkeɔ amɛ. Kɛ́ wɔwóɔ wɔhe nɔ lɛ, ekɛ mligbalamɔ kɛ béi baaba, shi kɛ́ wɔkɛ mɛi atɔmɔi keɔ amɛ lɛ, ebaaha toiŋjɔlɛ ahi asafo lɛ mli.\n18 Kɛ́ wɔnyɛɛɛ wɔye kpaŋmɔ ko ni wɔkɛ mɔ ko fee lɛ nɔ, yɛ yiŋtoo kpakpa ko hewɔ lɛ, ehe baahia ni wɔkpa fai kɛtsɔɔ akɛ wɔbaa wɔhe shi. Yɛ shihilɛ ni tamɔ nɛkɛ mli lɛ, esa akɛ wɔkpɛlɛ wɔtɔmɔ nɔ, ni wɔkpa fai, eyɛ mli akɛ ekolɛ anyɛŋ ashwa wɔ kwraa yɛ nɔ ni ba lɛ he moŋ.—Nyɛkanea Abɛi 6:1-3, NW. *\n19. Mɛni hewɔ esa akɛ wɔteŋ mɔ fɛɛ mɔ mii ashɛ ehe yɛ Biblia mli ŋaawoo akɛ wɔfee wɔnii akɛ mɛi bibii lɛ he lɛ?\n19 Eŋɔɔ wɔnaa waa akɛ ajɛ Ŋmalɛ lɛ mli awo wɔ hewalɛ ni wɔfee wɔnii akɛ mɛi bibii! Eyɛ mli akɛ bei komɛi lɛ wɔnaŋ lɛ mlɛo akɛ wɔɔba wɔhe shi moŋ, shi kɛ́ wɔkai bɔ ni wɔ-Bɔlɔ lɛ baa ehe shi yɛ enɔ ni kwɔ fe wɔ lɛ fɛɛ sɛɛ lɛ, ebaaye ebua wɔ ni wɔjie su nɛɛ kpo. Kɛ́ wɔfee nakai lɛ, wɔbaatsɔmɔ Yehowa tsuji ni he yɔɔ sɛɛnamɔ waa. Eba akɛ wɔteŋ mɔ fɛɛ mɔ baafee enii akɛ mɔ bibioo.\n^ kk. 5 Atsake gbɛ́i lɛ.\n^ kk. 18 Abɛi 6:1-3, NW: “Mibi, kɛ́ owo onaanyo ko shi yɛ sane ko mli, ni ota dɛ̃ yɛ mɔ kroko hewɔ, ni atsɔ̃ odaaŋ wiemɔ nɔ adũo, ni atsɔ̃ odaaŋ wiemɔ nɔ amɔo lɛ: mibi, feemɔ enɛ, ni okɛjie ohe, ejaakɛ onaanyo lɛ nine egbeo; yaa oya mramra ni oyakpa onaanyo lɛ fai.”\nHegbɛ ni Yehowa kɛha wɔ akɛ wɔshiɛ lɛ tsɔɔ akɛ ewoɔ wɔ\n[Mfonirii ni yɔɔ baafa 19]\nMɛɛ shihilɛi amli obaanyɛ ofee onii akɛ mɔ bibioo?\nKɛmaje Mɔ Ko Kɛmaje Mɔ Ko Feemɔ Onii akɛ Mɔ Bibioo\nw12 11/15 bf. 15-19


Lala 22—Afɔ Kristo Maŋtsɛyeli Lɛ—Hã Eba Shikpɔŋ Nɔ! | Kristofoi Alala\nKANEMƆ YƐ Abkhaz Acholi Afrikaans Akha Albania Altai Alur Amerika Mumuii Awiemɔ Amharic Amis Arabic Argentina Mumuii Awiemɔ Armenia Attié Aukan Awing Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chichewa Chile Mumuii Awiemɔ Chin (Hakha) China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumuii Awiemɔ Cree Plains (Roman) Croatia Cuban Sign Language Czech Damara Dangme Dayak Ngaju Denmark Digor Douala Drehu Dutch Ecuador Mumuii Awiemɔ Edo Efik Emberá (Catío) Esan Estonia Estonia Mumuii Awiemɔ Ewe Ewondo Fang Faroese Fiji Finland Finland Mumuii Awiemɔ Fon French French Mumuii Awiemɔ Fulfulde (Cameroon) Ga Garifuna Georgia Germany Germany Mumuii Awiemɔ Ghomálá’ Gitonga Gokana Greenland Guahibo Guambiano Guarani Gun Haitian Creole Hakka (Taiwan) Hausa Hawaiian Hawai’i Pidgin Hebri Hela Herero Hiligaynon Hindi Hiri Motu Hmong (White) Hungary Hunsrik Iban Ibanag Ibinda Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Isoko Italia Italia Mumuii Awiemɔ Ivoria Mumuii Awiemɔ Jamaican Creole Japan Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Konkani (Roman) Korea Kosrae Krio Kurdish Kurmanji Kurdish Kurmanji (Caucasus) Kwangali Kwanyama Lahu Laos Latvia Lhukonzo Lingala Lithuania Lomwe Low German Luganda Lunda Luo Luvale Macedonia Macua Macushi Madagascar Mumuii Awiemɔ Makaa Malagasy Malay Malayalam Malta Mam Mambwe-Lungu Mano Mapudungun Mari Marshallese Mauritia Creole Maya Mazatec (Huautla) Mbunda Medumba Melanesia Mumuii Awiemɔ Mexico Mumuii Awiemɔ Min Nan (Taiwan) Mingrelian Miskito Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nhengatu Nias Nigerian Pidgin Niue Norway Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetia Otetela Otomi (Mezquital Valley) Palau Pangasinan Papiamento (Curaçao) Pennsylvania German Persia Pidgin (Cameroon) Pidgin (West Africa) Pohnpei Poland Poland Mumuii Awiemɔ Portugal (Portugal) Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romania Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Romania) Romany (Southern Greece) Ronga Runyankore Russia Russia Mumuii Awiemɔ Rutoro Saint Lucian Creole Samoa Sangir Sango Saramacca Sateré-Mawé Scotland Gaelic Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Sunda Swahili Swahili (Congo) Sweden Swedish Mumuii Awiemɔ Tagalog Tahiti Talian Tamil Tarahumara (Central) Tarascan Tatar Telugu Tetun Dili Tewe Thailand Thailand Mumuii Awiemɔ Ticuna Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Tuvinia Twi Tzeltal Tzotzil Udmurt Ukrain Umbundu Urdu Urhobo Uruund Uzbek Valencian Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wolaita Xavante Xhosa Yacouba Yapese Yemba Yoruba Zambia Mumuii Awiemɔ Zapotec (Isthmus) Zulu\nAfɔ Kristo Maŋtsɛyeli Lɛ—Hã Eba Shikpɔŋ Nɔ!\n(Kpojiemɔ 11:15; 12:10)\n1. Yehowa obɛ shishijee,\nNi obɛ naagbee hu.\nOwó o-Bi Kristo Maŋtsɛ;\nEta osɛi lɛ nɔ.\nAfɔ Kristo Maŋtsɛyeli;\nEtsɛŋ, ebaaye shikpɔŋ nɔ.\nNyɔŋmɔ ewó Kristo\nMaŋtsɛ koni ehere wɔ.\nWɔsɔleɔ daa akɛ:\n“O-Maŋtsɛyeli lɛ aba!”\n2. Ŋwɛibɔfoi miilá kɛ miishɛɛ,\nMliflimɔ eba ŋwɛi.\nAshwie Satan kɛjɛ ŋwɛi kwraa,\nEnáaa gbɛ dɔŋŋ yɛ jɛi.\n3. Abonsam naagbee ebɛŋkɛ.\nHaomɔi asɛɛ baafo.\nWɔyɛ jaramɔ bei amli,\nShi hiɛnɔkamɔ yɛ.\n(Kwɛmɔ Dan. 2:34, 35; 2 Kor. 4:18 lɛ hu.)\nKɛmaje Mɔ Ko Kɛmaje Mɔ Ko Afɔ Kristo Maŋtsɛyeli Lɛ—Hã Eba Shikpɔŋ Nɔ!\nAfɔ Kristo Maŋtsɛyeli Lɛ—Hã Eba Shikpɔŋ Nɔ! (Lala 22)


Kɛkei, Hindolui, kɛ Mbawo Yafei Ngewɔ Yia Mia a Tie? | Baibui Ndeni\nTɔnyi Kɔlongɔ Kɛkei Ma, Hindolui, kɛ Mbawo Yafei\nNUNGA lɛnga ti langɔ la kɛ numu sawa mia Ngewɔ yia hu, Kɛkei, Hindolui, kɛ Mbawo Yafei. Tao tɛ ti jaangɔ kpɛlɛ ti mahɔɔngoi tao ti latoma ii na. Ti langɔ la kɛ Kɛkei, Hindolui, kɛ Mbawo Yafei Ngewɔ yia mia a tie.\nNungei nasia ti langɔ a ji, ti gbotoma ta ndeilɔ tɛ tɛɛ gu taa ti lanayei ji hugɛ a numu. Kɛɛ tuŋ ti giingɔ la kɛ hi mia Baibui ndeni. Kɛɛ kaa ji lɔ vui Baibui hu? Kɔ mu mɔli ji gbɛmbo, mu jia lɛ naa Baibu gbambi yia woma na nungei nasia ti langɔ a ji ta gayenge kɛ va kɛ kaa ji lɔ Baibui hu.\n“NJIEI I YƐ A NGEWƆ LƆ”\nJɔn 1:1 ndeilɔ yɛɛ: “Yetɔtogbelei Njiɛi i yɛlɔ na, kɛ Njiɛi ta Ngewɔ lɔ ti yɛ na, kɛ Njiɛi i yɛ a Ngewɔ lɔ.” Ngu yakpi ji hu, toomui Jɔn kɛilɔ kɛ “Njiei” yɛni a Yesu lɔ. (Jɔn 1:14) Jifa i Njiei loini a Ngewɔ, na va mia nunga lɛnga ta nde tɛ Hindolui tia Kɛkei, Ngewɔ yia mia a tie.\nKungɔ bi nda nɛmahu kɛ Baibu yakei ji ti nyɛini Gliki yei hu lɔ. Na woma, kɔlɔ yawotebla ti gawoteilɔ kɛnyɛyia yekanga hu. Baibu yawotebla gbotoma tii nyɛini kɛ “Njiei Ngewɔ mia.” Gbɛva mia tii nyɛini hi? Gbɛva see, Gliki yei na ti Baibui nyɛini hu ti yɛ kɔɔ lɔ panda. Fale, ti gii lɔ la kɛ kungɔ ti gawote a pele yeka. Ti ye gawoteni? Tɔmasei lɛnga lɔ: “Logɔs [Njiei] yɛni a ngewɔ lɔ.” (A New Translation of the Bible) “Njiei yɛni a ngewɔ lɔ.” (The New Testament in an Improved Version) “Numui na ti yɛ a toli a Njiei i yɛ na lɔ. Tia Ngewɔ lɔ ti yɛ heini tawao tia Ngewɔ ti yɛ yakpe.” (Ngowili Yekpei Numu Kpɛlɛɛ Va) Baibui yawotengoi jisia ti kɛnga gboleiŋ kɛ Njiei yana Kpaya gbi Yewɔi a ngie. * Kɛɛ, jifa Njiei yalɛngɔ wa Jɛhova gbatɛ haiŋsia gbi lia, na va mia ti ngi loini “a ngewɔ.” Kpambi ji ma, ji ti “Njiei” loini “a ngewɔ” i kɛma lɔ kɛ ngi “yalɛngoi.”\nHINDEI YEPEKEI JƆN NDENI\nNunga gbotoma tii Gliki yei na gɔɔ ti Baibui nyɛini hu. Fale, numu a ye gu i na gɔɔ Jɔn yɛ ndeni? Gii lɛ a tɔmasei ji: Ina kamɔi ngi gaalupuisia gaailɔ a hinda, kɛɛ ti kpɛlɛ ti giiyei gba kɔlongɔ na ma i ti gaani la, gbɔɔ ta pie? Ma a hou lɔ ti ti kamɔ mɔli gbɔma kɔ i kpakiya lambo ti gama. Na a gbɔɔ ti ma ti gatɔ panda. Na bonda mia kungɔ bia bɛ bi pie. Kungɔ bi lɛ gulɔma a Jɔn gɔlɔ nyɛingoi gaa la, na a gbɔɔ bi ma kɔ bi Jɔn 1:1 yatɔ vui panda.\nGii lɛ a na i lɛni gulɔma a nyɛin la Jɔn 1:18: “Numu gbi ii ya Ngewɔ [Kpaya gbi Yewɔi] lɔni wati gbi ma.” Kɛɛ nunga ti Yesu lɔnga na yɛni a Ngewɔ Hindolui. Jɔn ndeilɔ gbɔma yɛɛ: “Njiɛi [Yesu] i woteilɔ a nduwu, i hei mu lia (kɛ mu ngi nɔlɔi lɔilɔ.)” (Jɔn 1:14) Yesu tia Kpaya gbi Yewɔi tɛɛ gu ti yɛ a numu yia, gbɛva see Jɔn ndeilɔ yɛ Njiei tia “Ngewɔ lɔ ti yɛ na.” (Mua mia mu nyɛini hi) Numu tia numu ta ye yɛ hinda yia, i wote gbɔma a ye numui na? I gbɛɛ na ma, Yesu kɛilɔ gboleiŋ Jɔn 17:3 (NY), kɛ nduahu lɔ ngi ma kɛ Ngewɔ. Ajifa i “tɔnya Yewɔ Yakpei,” loilɔ a ngi Kɛkɛ. Jɔn yamailɔ gbɔma i nde Jɔn 20:31 yɛɛ: “Jisia ti nyɛingɔe, kɔ wu la la kɛ Yesu i yɛni a Kristi lɔ, Ngewɔ Hiindoloi; tao wu langa a ngie wu ndɛvu jɔɔ ngi biyɛi hu.” Kɔɔ kɛ kpambi ji ma, Jɔn ii Yesu loini a Ngewɔ, kɛɛ i ngi loini a Ngewɔ Hindolui lɔ. Hindei jisia kpɛlɛ mu kaanga Jɔn gɔlɔ nyɛingoi hu, ti gbɔnga mu ma mu kɔɔnga kɛ ji i ndeni Jɔn 1:1 yɛ Yesu, Njiei, yɛni “a Ngewɔ lɔ,” na kɛma lɔ kɛ Yesu yalɛngoi, kɛɛ ii hitini Kpaya gbi Yewɔi hu.\nMATIU KƐILƆ KƐ NA JƆN NDENI TƆNYI MIA\nGii lɛ gbɔma a kamɔi na tia ngi gaalupuisia. Ina i yamailɔ gbɔma i hindanga hugɛ a tie kɔlongɔ ye hinda yakpi na ma, kɛɛ tuŋ ti lɛnga lɔ kiti hu, gbɔɔ ta pie? Ta kamɔ yeka mɔli lɔ kɔlongɔ ye hinda yakpi na ma. Ina ye kamɔi na hinda hugɛilɔ a tie sia lee ti kamɔ yɛ hugɛni la, ti gbotoma ta gbua lɔ kiti hu. Sia lee kaalupui nasia na, ina bia bɛ bi hu gitingoi lɛ tuŋ kɔlongɔ na ma Jɔn ndeni Yesu tia Kpaya gbi Yewɔi ti luahui ma, ba Baibu gɔlɔ nyɛinmɔ yeka layei gaa lɔ, kɔ bi tɔ na ta bɛ ndeni kɔlongɔ na ma. Tɔmasei mia a ji, Matui gɔlɔ nyɛingoi hu, ji ti Yesu mɔlini kɔlongɔ kɛlɛma vulisia ma, Yesu ndeilɔ yɛɛ: “Yefoloi na kɛ yekpelei na numu gbi ii kɔɔ, malikɛisia vuli bɛ ti aijɛnɛ tao Hiindoloi bɛ, kɛ lee Kɛkɛi yakpe.” (Matiu 24:36) Njiei jisia ti ye kɛni kɛ Yesu Kpaya gbi Yewɔi yana a ngie?\nYesu kɛilɔ kɛ hindanga lɔ na nahi Kɛkei kɔɔngɔ, kɛɛ Hindolui ii kɔɔ. Ina Yesu tia Kpaya gbi Yewɔi numu yia mia a tie, a yɛɛ a hindei nasia kpɛlɛ hu gɔɔ ngi Kɛkɛ kɔɔngɔ. Fale, Kɛkei tia Hindolui ti ma ii hɔɔni. Kɛɛ nunga lɛnga ta ndeilɔ tɛɛ: ‘Jifa Yesu yɛ ndunyi ma na va mia i na leni.’ Kɛɛ ina bɛ hi mia hindei na, gbɛva mia ii yɛpɛni kɔlongɔ mbawo yafei ma? Ina mbawo yafei bɛ Ngewɔ mia sia nunga ti giingɔ la, gbɛva mia Yesu ii ndeni yɛ mbawo yafei bɛ hindei nasia hu gɔɔ lɔ Kɛkei kɔɔngɔ?\nSia ba yɛ lɛma gulɔma a Baibui gaa la, ba Baibu yakei yepekeisia lɔ lɔ ta yɛpɛ kɔlongɔ hindei ji ma. Ta tɔnyi gɛ lɔ a bie kɔlongɔ Kɛkei ma, Hindolui, kɛ mbawo yafei.—Saam 90:2; Toobla ti Wiehindɛisia 7:55; Kɔlɔsiabla 1:15.\n^ kɔlɔ wumbumi 3 Bi longa bi Jɔn 1:1 yatɔ panda, Lugbu Yawui 1, 2008, Watchtower gaa kɔlɔ laa 24 kɛ 25, Jɛhova Jeliwuableisia mia ti kpatɛni.


Daniel 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nMaŋtsɛ Belshazar ŋmɛ okpɔlɔ (1-4)\nNiŋmaa yɛ gbogbo lɛ he (5-12)\nAbi Daniel ni etsɔɔ niŋmaa lɛ shishi (13-25)\nNɔ ni etsɔɔ: Babilon baagbee shi (26-31)\n5 Maŋtsɛ Belshazar+ ŋmɛ okpɔlɔ kpele ehã ebladei lɛ ateŋ mɛi akpe, ni enu wain yɛ amɛhiɛ.+ 2 Be ni wain lɛ ba Belshazar hiɛ lɛ, efã koni ayahole shika tsuru kɛ jwiɛtɛi kɔɔpoi ni etsɛ Nebukadnezar yaloo yɛ Yerusalem sɔlemɔ shĩa lɛ mli lɛ kɛba,+ koni maŋtsɛ lɛ kɛ ebladei lɛ kɛ ehemɛi* lɛ kɛ eŋamɛi bibii lɛ kɛnu wain. 3 Kɛkɛ ni amɛkɛ shika tsuru kɔɔpoi ni ayaloo yɛ Nyɔŋmɔ shĩa lɛ sɔlemɔ shĩa lɛ ni yɔɔ Yerusalem lɛ mli lɛ ba, ni maŋtsɛ lɛ, kɛ ebladei lɛ, kɛ ehemɛi* lɛ, kɛ eŋamɛi bibii lɛ kɛnu wain. 4 Amɛnu wain, ni amɛjie shika tsuru kɛ jwiɛtɛi kɛ akɔɔble kɛ dade kɛ tso kɛ tɛ nyɔŋmɔi lɛ ayi. 5 Nakai ŋmɛlɛtswaa lɛ nɔ nɔŋŋ lɛ, gbɔmɔ nine waobii ko fã kpo, ni ebɔi niŋmaa yɛ maŋtsɛ shĩa lɛ gbogbo lɛ plasta lɛ ni hiɛ kwɛɔ kanetso lɛ he, ni maŋtsɛ lɛ na nine lɛ sɛɛ be ni nine lɛ ŋmaa nii lɛ. 6 Kɛkɛ ni maŋtsɛ lɛ hiɛ shale* ni esusumɔi lɛ wo ehe gbeyei waa, ni ehɛ mli kpokpo,+ ni enakutsei shilɛshilɛi amɛhe. 7 Maŋtsɛ lɛ bo waa akɛ atsɛ okɔmfoi lɛ, kɛ Kaldeabii* lɛ, kɛ ŋulamiiaŋkwɛlɔi lɛ kɛba.+ Maŋtsɛ lɛ kɛɛ Babilon hiɛshikalɔi lɛ akɛ: “Mɔ fɛɛ mɔ ni baanyɛ akane niŋmaa nɛɛ ni etsɔɔ mi shishi lɛ, akɛ atade ni hiɛ pɛpol kɔla baawo lɛ, ni akɛ shika tsuru kuɛnii baawo ekuɛ,+ ni ebaaye nɔ akɛ nɔyelɔ ni ji etɛ nɔ yɛ maŋtsɛyeli lɛ mli.”+ 8 Kɛkɛ ni hiɛshikalɔi lɛ fɛɛ badamɔ maŋtsɛ lɛ hiɛ, shi amɛnyɛɛɛ amɛkane niŋmaa lɛ loo amɛtsɔɔ maŋtsɛ lɛ eshishi.+ 9 No hewɔ lɛ, Maŋtsɛ Belshazar tsui fã waa ni ehiɛ shale; ni ebladei lɛ hao waa.+ 10 Maŋtsɛ lɛ kɛ ebladei lɛ awiemɔi lɛ ahewɔ lɛ, maŋnyɛ lɛ ba asa ni aŋmɛ okpɔlɔ lɛ yɛ nɔ lɛ nɔ. Maŋnyɛ lɛ kɛɛ akɛ: “Maŋtsɛ, oyi ana wala kɛya naanɔ. Kaahã osusumɔi wo ohe gbeyei loo amɛhã ohiɛ shale. 11 Nuu* ko yɛ omaŋtsɛyeli lɛ mli ni nyɔŋmɔi krɔŋkrɔŋi lɛ amumɔ yɛ emli. Yɛ otsɛ gbii lɛ amli lɛ, ana akɛ ejwɛŋmɔ mli egbele, ni eyoɔ nii asɛɛ, ni eyɛ hiɛshikamɔ tamɔ nyɔŋmɔi lɛ ahiɛshikamɔ lɛ.+ Otsɛ Maŋtsɛ Nebukadnezar wó lɛ majikfeelɔi lɛ, kɛ okɔmfoi lɛ, kɛ Kaldeabii* lɛ, kɛ ŋulamiiaŋkwɛlɔi lɛ anɔ onukpa;+ maŋtsɛ, otsɛ fee enɛ. 12 Ejaakɛ Daniel, mɔ ni maŋtsɛ lɛ tsɛ lɛ Belteshazar+ lɛ yɛ mumɔ ni nɔ bɛ kɛ nilee, kɛ sɛɛyoomɔ bɔ ni ebaanyɛ etsɔɔ lamɔi ashishi, ni ebaanyɛ egbala ajenui amli, ni efɛne saji ni mli wala tamɔ kpɔi ni ehiii fɛnemɔ.*+ No hewɔ lɛ, hã ayatsɛ Daniel kɛba ni ebaatsɔɔ bo niŋmai lɛ ashishi.” 13 No hewɔ lɛ, akɛ Daniel ba maŋtsɛ lɛ hiɛ. Maŋtsɛ lɛ bi Daniel akɛ: “Ani bo ji Daniel, ni jɛ mɛi ni ayaŋɔ amɛ nom yɛ Yuda kɛba,+ mɛi ni mitsɛ maŋtsɛ lɛ yaloo amɛ kɛjɛ Yuda kɛba lɛ ateŋ lɛ lo?+ 14 Minu ohe akɛ nyɔŋmɔi lɛ amumɔ yɛ omli+ ni akɛ ojwɛŋmɔ mli egbele, ni sɛɛyoomɔ kɛ hiɛshikamɔ ni nɔ bɛ yɛ omli.+ 15 Akɛ hiɛshikalɔi lɛ kɛ okɔmfoi lɛ ba mihiɛ koni amɛbakane niŋmaa nɛɛ, koni amɛtsɔɔ mi shishi, shi amɛnyɛɛɛ amɛtsɔɔ sane lɛ shishi.+ 16 Shi minu ohe akɛ onyɛɔ otsɔɔ saji ashishi,+ ni onyɛɔ ofɛneɔ saji ni mli wala tamɔ kpɔi ni ehiii fɛnemɔ.* Kɛ́ onyɛ okane niŋmaa lɛ ni otsɔɔ mi eshishi lɛ, akɛ atade ni hiɛ pɛpol kɔla baawo bo, ni akɛ shika tsuru kuɛnii baawo okuɛ, ni obaaye nɔ akɛ nɔyelɔ ni ji etɛ nɔ yɛ maŋtsɛyeli lɛ mli.”+ 17 Kɛkɛ ni Daniel kɛɛ maŋtsɛ lɛ akɛ: “Hã onikeenii lɛ ahi odɛŋ, ni okɛ onikeenii lɛ ahã mɛi krokomɛi. Shi makane niŋmaa lɛ matsɔɔ maŋtsɛ, ni matsɔɔ lɛ eshishi. 18 Bo maŋtsɛ, Nyɔŋmɔ Ni Nɔ Kwɔ Fe Fɛɛ lɛ hã otsɛ Nebukadnezar maŋtsɛyeli lɛ, kɛ agbojee, kɛ woo kɛ hiɛnyam.+ 19 Agbojee ni ehã lɛ lɛ hewɔ lɛ, majimaji lɛ, jeŋmaji lɛ, kɛ wiemɔ kui lɛ fɛɛ ahe kpokpoɔ kɛ gbeyeishemɔ yɛ ehiɛ.+ Mɔ fɛɛ mɔ ni esumɔɔ akɛ egbe lɛ lɛ, egbeɔ lɛ, ni mɔ fɛɛ mɔ ni esumɔɔ akɛ ehã ehi wala mli lɛ, ehãa ehiɔ wala mli, ni mɔ fɛɛ mɔ ni esumɔɔ akɛ ewó enɔ lɛ, ewóɔ enɔ, ni mɔ fɛɛ mɔ ni esumɔɔ akɛ eshwie ehiɛ shi lɛ, eshwieɔ ehiɛ shi.+ 20 Shi be ni etsui wó ehe nɔ, ni ewaje emumɔ ni no hã eye etsuinaa sane lɛ,+ aba lɛ shi kɛje emaŋtsɛyeli lɛ maŋtsɛ sɛi lɛ nɔ, ni ahe enunyam lɛ yɛ edɛŋ. 21 Ashwie lɛ yɛ gbɔmɛi ateŋ, ni ahã lɛ kooloo tsui, ni eyahi ŋa mli tejii ateŋ. Ahã ekpe jwɛi tamɔ tsinahii kpeɔ jwɛi lɛ, ni ŋwɛi bɔ́ fɔ egbɔmɔtso kɛyashi ená ele akɛ Nyɔŋmɔ Ni Nɔ Kwɔ Fe Fɛɛ lɛ ji Nɔyelɔ yɛ adesai amaŋtsɛyeli mli, ni ekɛ mɔ fɛɛ mɔ ni esumɔɔ lɛ taa nɔ.+ 22 “Shi bo ebinuu Belshazar, obaaa otsui shi, eyɛ mli akɛ ole nibii nɛɛ fɛɛ. 23 Moŋ lɛ, owó ohe nɔ oshi ŋwɛi Nuŋtsɔ lɛ,+ ni ohã ayahole eshĩa lɛ kɔɔpoi lɛ ahã bo.+ Kɛkɛ ni bo kɛ obladei lɛ kɛ ohemɛi* lɛ kɛ oŋamɛi bibii lɛ kɛnu wain, ni nyɛjie jwiɛtɛi kɛ shika tsuru kɛ akɔɔble kɛ dade kɛ tso kɛ tɛ nyɔŋmɔi lɛ ayi, nyɔŋmɔi ni enaaa nɔ ko nɔ ko, ni amɛnuuu nɔ ko nɔ ko, ni amɛleee nɔ ko nɔ ko lɛ.+ Shi owooo Nyɔŋmɔ ni omumɔ ni omuɔ kɛ ogbɛi fɛɛ yɔɔ edɛŋ+ lɛ hiɛ nyam. 24 No hewɔ lɛ, atsu nine lɛ kɛjɛ eŋɔɔ, ni ebaŋma niŋmaa nɛɛ.+ 25 Ni niŋmaa ni aŋma lɛ nɛ: MENE, MENE, TEKEL, kɛ PARSIN. 26 “Wiemɔi lɛ ashishi nɛ: MENE, Nyɔŋmɔ ekane omaŋtsɛyeli lɛ gbii lɛ, ni ekɛba naagbee.+ 27 “TEKEL, aŋmɛ otsiimɔ yɛ nsɛnii mli, ni ana akɛ oshɛɛɛ. 28 “PERES, aja omaŋtsɛyeli lɛ mli, ni akɛhã Mediabii lɛ kɛ Persiabii lɛ.”+ 29 Kɛkɛ ni Belshazar kɛ famɔ hã, ni amɛkɛ atade ni hiɛ pɛpol kɔla wo Daniel, ni amɛkɛ shika tsuru kuɛnii wo ekuɛ; ni amɛtswa ehe adafi akɛ ebaatsɔ nɔyelɔ ni ji etɛ nɔ yɛ maŋtsɛyeli lɛ mli.+ 30 Nakai nyɔɔŋ lɛ mli nɔŋŋ lɛ, agbe Belshazar, Kaldeabii lɛ amaŋtsɛ lɛ.+ 31 Ni Dario,+ Medianyo lɛ nine shɛ maŋtsɛyeli lɛ nɔ; no mli lɛ eye afii 62.\n^ Loo “maŋtsɛ lɛ su tsake.”\n^ Loo “Nuu ni bɔɔ mɔdɛŋ.”\n^ Aramaik sht. ŋm., “ni efɛne kpɔi.”\n^ Aramaik sht. ŋm., “ni onyɛɔ ofɛneɔ kpɔi.”


Kolose Bi 2 | Baiblo ɔ Ngɛ Intanɛti ɔ Nɔ | New World Translation\nKolose Bi 2:1-23\nMawu laami sane nɛ e ngɛ klɔuu ɔ, Kristo (1-5)\nNyɛɛ hyɛ nyɛ he nɛ hi ngɛ nɔ sisili a he (6-15)\nNɔ́ ɔ nitsɛnitsɛ ɔ ji Kristo (16-23)\n2 Ejakaa i suɔ nɛ nyɛ yɔse dengme nɛ i ngɛ gboe wawɛɛ ngɛ nyɛ he, kɛ ni nɛmɛ nɛ a ngɛ Laodikea a kɛ nihi tsuo nɛ a nɛ mi hɛ mi kɛ hɛ mi* hyɛ ɔmɛ a he ɔ. 2 I ngɛ jã pee konɛ a to a tsui nɔ nine, nɛ a tsa pɛpɛɛpɛ kɛ pee kake ngɛ suɔmi mi, nɛ a ná ní nami ɔmɛ tsuo nɛ jeɔ a nɔ́ sisi numi ɔ he nɔ mi mami nɛ pi si ɔ mi ɔ, konɛ a ná Mawu laami sane nɛ e ngɛ klɔuu ɔ he nile nitsɛnitsɛ ɔ, lɔ ɔ ji Kristo. 3 A ngɔ juɛmi kɛ nile juetlihi tsuo kɛ laa ngɛ e mi saminya. 4 I ngɛ enɛ ɔ dee konɛ nɔ ko nɛ ko ngɔ yi mi plɛmi munyuhi kɛ sisi nyɛ. 5 E ngɛ mi kaa i be nyɛ ngɔ ngɛ he lo mi, se i kɛ nyɛ ngɛ ngɛ mumi mi, nɛ i ngɛ nyae kaa i na nyɛ blɔ nya tomi kpakpa a kɛ bɔ nɛ hemi kɛ yemi nɛ nyɛ ngɛ ngɛ Kristo mi ɔ mi wa ha a. 6 Enɛ ɔ he ɔ, kaa bɔ nɛ nyɛ pɛtɛ Kristo Yesu, nɛ ji Nyɔmtsɛ ɔ he ɔ, nyɛɛ ya nɔ nɛ nyɛɛ nyɛɛ ngɛ e mi, 7 konɛ nyɛ sipoku nɛ ya zu mi, nɛ a fia nyɛ kɛ ma si ngɛ e mi, nɛ nyɛ he nɛ wa wawɛɛ ngɛ hemi kɛ yemi ɔ mi, kaa bɔ nɛ a tsɔɔ nyɛ nɛ nyɛ ngɛ nɔ bee babauu kɛ si nami ɔ. 8 Nyɛɛ hyɛ nyɛ he nɛ hi nɛ nɔ ko nɛ ko ngɔ je mi nile kɛ yaka sisimi kɛ ngɔ nyɛ nyɔguɛ ngɛ adesa kusumihi nya, ngɛ je ɔ mi sisije níhi a nya, se pi ngɛ Kristo blɔ fa mi; 9 ejakaa e mi nɛ Mawu su ɔ hyimi ɔ tsuo hiɔ ngɛ nɔmlɔ tso su mi. 10 Lɔ ɔ he ɔ, nyɛ gu nɔ nɛ e ji yi kɛ ha nɔ yemi kɛ blɔ nya tsuo ɔ nɔ kɛ ná hyimi. 11 Ngɛ huɛ bɔmi nɛ ngɛ nyɛɛ kɛ lɛ nyɛ kpɛti ɔ he je ɔ, nyɛ hu a po nyɛ kɛ Kristo nɔ pomi ɔ, nɛ ji nɔ pomi nɛ pi nine nɛ a kɛ poɔ kɛ gu he lo nɔmlɔ tso ɔ nɛ a je kɛ fɔ he ɔ nɔ. 12 Ejakaa a pu nyɛɛ kɛ lɛ ngɛ e baptisimi ɔ mi, nɛ kɛ gu huɛ bɔmi nɛ ngɛ nyɛɛ kɛ lɛ nyɛ kpɛti ɔ nɔ ɔ, a tle nyɛ hu si kɛ bla kɛ gu nyɛ hemi kɛ yemi ngɛ Mawu, nɔ nɛ e tle lɛ si kɛ je gbeje ɔ he wami ní tsumi ɔ mi ɔ nɔ. 13 Jehanɛ se hu ɔ, e ngɛ mi kaa jinɛ nyɛ gbo ngɛ nyɛ tɔmi ɔmɛ kɛ mɔmlɔtɔtsɛmɛ nɛ nyɛ ji ngɛ he lo mi ɔ mi mohu, se Mawu ha nɛ nyɛɛ kɛ lɛ tsuo nyɛ ba wami mi. E je mi mi jɔmi mi nɛ e ngɔ wa tɔmi ɔmɛ tsuo kɛ pa wɔ 14 nɛ e tsu* famihi nɛ a kɛ ninehi ngma nɛ teɔ si kɛ woɔ wɔ ɔ. E je lɔ ɔ kɛ je blɔ mi kɛ gu kami nɛ e ka kɛ wo sɛumi tso* ɔ he ɔ nɔ. 15 E kpɔ nɔ yemi ɔmɛ kɛ blɔ nya amɛ a he níhi tsuo ngɛ a he nɛ e ngɔ mɛ kɛ tsɔɔ ngɛ ma hɛ mi kaa nihi nɛ a ye a nɔ kunimi, nɛ e gu lɔ ɔ* nɔ kɛ nyɛɛ a hɛ mi ngɛ kunimi yemi he ako simi mi. 16 Enɛ ɔ he ɔ, nyɛ ko ha nɛ nɔ ko nɛ kojo nyɛ ngɛ nɔ́ nɛ nyɛ yeɔ kɛ nɔ́ nɛ nyɛ nuɔ aloo ngɛ gbijlɔ ko aloo nyɔhiɔ ehe ɔ aloo he jɔɔmi ligbi ko yemi he. 17 Jamɛ a ní ɔmɛ ji níhi nɛ maa ba amɛ a nini, se nɔ́ ɔ nitsɛnitsɛ ɔ ji Kristo ɔ nɛ. 18 Nyɛ ko ha nɛ adesa ko nɛ e bua jɔɔ lakpa he si bami kɛ bɔfohi a jami henɔ ko he, nɔ nɛ níhi nɛ e na amɛ a nɔ “nɛ e daa”* a, nɛ́ e ha nɛ kunimi yemi jlasi ɔ nɛ bɔ nyɛ. Ngɛ anɔkuale mi ɔ, e he lo ɔ juɛmi ɔ ha nɛ e pee pupuupu nɛ́ sisi numi be he, 19 nɛ e hɛɛ we yi ɔ mi kpɛii, nɔ nɛ a guɔ e nɔ kɛ haa nɔmlɔ tso ɔ tsuo níhi, nɛ e tsaa pɛpɛɛpɛ kɛ peeɔ kake kɛ guɔ e kpɔji nya amɛ kɛ wu nya pani ɔmɛ a nɔ, nɛ e haa nɛ e waa kɛ wami nɛ jeɔ Mawu ngɔ ɔ. 20 Ke nyɛɛ kɛ Kristo tsuo gbo ngɛ je ɔ mi sisije ní ɔmɛ a blɔ fa mi ɔ, lɛɛ mɛni he je nyɛ hiɔ si kaa nihi nɛ loloolo ɔ, a piɛɛ je ɔ he kɛ gu nyɛ he nɛ nyɛ yaa nɔ nɛ nyɛɛ kɛ woɔ fami ɔmɛ a sisi: 21 “Koo pɛtɛ he, nɛ koo sa o nya, nɛ koo ta he hulɔ,” 22 nɛ́ e kɔɔ níhi nɛ ke a kɛ ngɛ ní tsue nɛ a puɛɔ ngɛ adesahi a kitahi kɛ a tsɔɔmihi a nya a he ɔ? 23 E ngɛ mi kaa nɔ́ nɛ juɛmi ngɛ jamɛ a ní ɔmɛ a mi ngɛ jami henɔ ko nɛ mɛ nitsɛmɛ a ngɔ kɛ fɔ a nɔ, kɛ lakpa he si bami, nɔmlɔ tso ɔ yi mi wami ɔ mi mohu, se a he be se nami, nɛ a kɛ be nyɛe maa tsi níhi nɛ he lo ɔ suɔ ɔmɛ a nya.\n^ Hela, “a nɛ ye hɛ mi ngɛ he lo mi.”\n^ Aloo “gbe; gbɛ.”\n^ E ma nyɛ maa pee kaa “e.”\n^ A tsɛ se kɛ je wɔ jali a laami mi kusumi ní peemihi (nɛ a kɛ ngɔɔ nɔ ko ngɛ nɔ́ ko mi) a mi.\nKolose Bi 2


Wiemɔ hee ni akɛwo nɔ: Bembe\nSoo, January 13\nWɔle akɛ wɔjɛ Nyɔŋmɔ mli.—1 Yoh. 5:19.\nKristofoi yei tsuɔ nibii ni he hiaa yɛ asafo lɛ mli. Amɛhiɛ kã shi, amɛyɛ hemɔkɛyeli, ni amɛyɛ ekãa. Agbɛnɛ hu, amɛkɛ hiɛdɔɔ sɔmɔɔ Nyɔŋmɔ, amɛfeɔ mɛi ejurɔ, ni amɛtsuɔ nitsumɔi kpakpai. (Luka 8:2, 3; Bɔf. 16:14, 15; Rom. 16:3, 6; Fip. 4:3; Heb. 11:11, 31, 35) Nyɛmimɛi pii ni edara yɛ afii amli hu yɛ wɔteŋ, ni wɔhiɛ sɔɔ amɛ waa. Nyɛmimɛi nɛɛ fɛɛ kɛ helai kɛ naagbai miikpe, akɛni amɛgbɔlɔ lɛ hewɔ. Fɛɛ sɛɛ lɛ, amɛfeɔ nɔ ni amɛbaanyɛ yɛ shiɛmɔ nitsumɔ lɛ mli, ni amɛkɛ hewalɛ fɛɛ ni amɛyɔɔ lɛ woɔ mɛi hewalɛ ni amɛkɛtsɔseɔ amɛ. Wɔnáa amɛniiashikpamɔ lɛ hu he sɛɛ. Anɔkwa, amɛjara wa hã Yehowa, ni wɔshwɛɛɛ amɛhe kwraa. (Abɛi 16:31) Ni wɔnyɛmimɛi bibii lɛ hu? Kɛjɛ bianɛ aahu kɛyashi amɛbaadara lɛ, amɛkɛ naagbai pii baakpe, ejaakɛ je lɛ kã Satan Abonsam dɛŋ, ni susumɔi fɔji pii ehe shi yɛ mli. Shi ani wɔnáaa miishɛɛ kɛ́ wɔna bɔ ni amɛhãa saji ahetoo yɛ asafoŋ kpeei ashishi, amɛyaa shiɛmɔ, ni amɛkɛ ekãa gbalaa nibii ni amɛheɔ amɛyeɔ lɛ amli amɛtsɔɔ mɛi krokomɛi lɛ? Wɔnyɛmimɛi bibii, nyɛhe yɛ sɛɛnamɔ waa yɛ Yehowa asafo lɛ mli!—Lala 8:2. w20.08 21-22 kk. 9-11\nŊmalɛi Lɛ Amli Ni Wɔɔkwɛ Daa—2022\nSohaa, January 14\nMiitsu nyɛ akɛ gwantɛŋi yɛ ŋa mli gbei ateŋ.—Mat. 10:16.\nKɛ́ wɔbɔi shiɛmɔyaa ni wɔwekumɛi kɛ wɔnanemɛi bana akɛ wɔtsɔmɔ Yehowa Odasefoi lɛ, ekolɛ amɛbaate shi amɛwo wɔ ni amɛye wɔhe fɛo. Bei komɛi hu lɛ, mɛi booo sane ni wɔshiɛɔ lɛ toi. Mɛni baaye abua bo ni ofee ekãa? Klɛŋklɛŋ lɛ, esa akɛ ohe oye kɛ otsui fɛɛ akɛ, Yesu yɛ ŋwɛi moŋ, shi lɛ enyiɛ shiɛmɔ nitsumɔ lɛ hiɛ. (Yoh. 16:33; Kpo. 14:14-16) Nɔ ni ji enyɔ lɛ, esa akɛ hemɔkɛyeli ni oyɔɔ akɛ Yehowa baakwɛ bo, tamɔ bɔ ni ewo shi lɛ, mli awa. (Mat. 6:32-34) Kɛ́ ohemɔkɛyeli lɛ mli wa lɛ, obaafee ekãa waa. Ofee nibii ni tsɔɔ akɛ ohemɔkɛyeli mli wa ni oyɛ ekãa. Akɛ nɔkwɛmɔnɔ lɛ, be ni Yehowa Odasefoi kɛ bo bɔi Biblia lɛ kasemɔ ni obɔi asafoŋ kpeei yaa lɛ, ohã owekumɛi kɛ onanemɛi le. Ŋwanejee ko hu bɛ he akɛ, ofee tsakemɔi pii yɛ bɔ ni ohiɔ shi ohãa kɛ bɔ ni obaa ojeŋ ohãa lɛ mli, ejaakɛ oosumɔ ni ofee nɔ ni sa Yehowa hiɛ. Be ni oyaa nɔ ofeɔ nibii ni baahã oná ekãa pii lɛ, ná nɔmimaa akɛ, he fɛɛ he ni obaaya lɛ, “Yehowa, o-Nyɔŋmɔ lɛ, kɛ bo yɛ.”—Yos. 1:7-9. w20.09 4-5 kk. 11-12\nHɔɔ, January 15\nYehowa hã lɛ toiŋjɔlɛ.—2 Kro. 14:6.\nMaŋtsɛ Asa tsɔɔ akɛ ehiɛ kã shi. Ekɛ ehiɛ fɔ̃ Yehowa nɔ ni ejá lɛ yɛ toiŋjɔlɛ beiaŋ kɛ haomɔ beiaŋ fɛɛ. Bɔ ni ehi shi ehã lɛ ji nɔkwɛmɔnɔ kpakpa kɛhã wɔ. Mra mli yɛ Asa wala shihilɛ mli lɛ, ‘ekɛ etsui muu fɛɛ hã Yehowa.’ (1 Maŋ. 15:14) Asa hã akpa amale nyɔŋmɔi jamɔ yɛ Yuda. Biblia lɛ kɛɔ akɛ: “Ejie afɔleshaa latɛi ni afee ahã nyɔŋmɔi krokomɛi lɛ kɛ hei grɔŋŋi lɛ, ni ekumɔ wɔŋ tɛi lɛ, ni efolɔ wɔŋ tsei lɛ.” (2 Kro. 14:3, 5) Enɛ hãa wɔnaa akɛ, Asa kɛ etsui fɛɛ hã Yehowa lɛɛlɛŋ. Ehã enaa Maaka po kpa maŋnyɛyeli, ejaakɛ no mli lɛ efee amaga ko, ni eewo mɛi hewalɛ ni amɛjá. (1 Maŋ. 15:11-13) Mɛni ekoŋŋ Asa fee? Ewo maŋbii lɛ hewalɛ ni amɛbɔi Yehowa jamɔ ekoŋŋ. Yehowa jɔɔ Asa kɛ mɛi ni yɔɔ Yuda lɛ. Be ni eyeɔ nɔ lɛ, amɛná toiŋjɔlɛ afii nyɔŋma sɔŋŋ.—2 Kro. 14:1, 4, 6. w20.09 14 kk. 2-3


Single Family, Condos, Multi-Family, Commercial, Land, Rentals, Business Op, Coming Soon in Cranford Twp. NJ\n48 results in Cranford Twp. for Single Family, Condos, Multi-Family, Commercial, Land, Rentals, Business Op, Coming Soon


1 Yohane 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nEsa akɛ wɔye Nyɔŋmɔ kitãi lɛ anɔ (3-11)\n2 Mibii bibii, miiŋma nyɛ nibii nɛɛ koni nyɛkafee esha. Ni kɛ̃lɛ, kɛ́ mɔ ko fee esha ko lɛ, wɔyɛ yelikɛbualɔ ko* yɛ Tsɛ lɛ ŋɔɔ, Yesu Kristo, jalɔ lɛ. 2 Ni lɛ ji kpatamɔ afɔle* kɛhã wɔhe eshai lɛ, shi jeee wɔnɔ lɛ kɛkɛ, shi moŋ jeŋ muu lɛ fɛɛ nɔ lɛ hu. 3 Ni enɛ wɔkɛyoɔ akɛ wɔná wɔle lɛ, kɛji wɔtee nɔ wɔye ekitãi lɛ anɔ. 4 Mɔ ni kɛɔ akɛ, “Miná mile lɛ,” ni kɛ̃lɛ eyeee ekitãi lɛ anɔ lɛ, amalelɔ ji lɛ, ni anɔkwale lɛ bɛ mɔ nɛɛ mli. 5 Shi mɔ fɛɛ mɔ ni yeɔ ewiemɔ lɛ nɔ lɛ, Nyɔŋmɔ suɔmɔ lɛ eye emuu yɛ mɔ nɛɛ mli lɛɛlɛŋ. Ni enɛ wɔkɛleɔ akɛ wɔ kɛ lɛ efee ekome. 6 Mɔ ni kɛɔ akɛ ekɛ lɛ efee ekome lɛ, sɔ̃ kã enɔ akɛ eya nɔ enyiɛ tamɔ bɔ ni mɔ nɛɛ nyiɛ lɛ nɔŋŋ. 7 Mɛi ni asumɔɔ, jeee kitã hee miŋmaa nyɛ nɛɛ, shi moŋ kitã momo ni nyɛyɔɔ kɛjɛ shishijee lɛ. Kitã momo nɛɛ ji wiemɔ ni nyɛnu lɛ. 8 Asaŋ miiŋma nyɛ kitã hee, nɔ ni ji anɔkwale yɛ egbɛfaŋ kɛ nyɛ hu nyɛgbɛfaŋ lɛ, ejaakɛ duŋ lɛ miiho kɛmiiya ni anɔkwa la lɛ miitso momo. 9 Mɔ ni kɛɔ akɛ eyɛ la lɛ mli ni kɛ̃lɛ enyɛɔ enyɛmi lɛ, eyɛ duŋ lɛ mli lolo. 10 Mɔ ni sumɔɔ enyɛmi lɛ, eyɛ la lɛ mli, ni nanetɔ̃tɔmɔnɔ ko bɛ emli. 11 Shi mɔ ni nyɛɔ enyɛmi lɛ, duŋ lɛ mli eyɔɔ, ni duŋ lɛ mli enyiɛɔ, ni eleee he ni eyaa, ejaakɛ duŋ lɛ eshwila ehiŋmɛii. 12 Bii bibii, miiŋma nyɛ, ejaakɛ aŋɔ nyɛhe eshai lɛ afa nyɛ yɛ egbɛ́i lɛ hewɔ. 13 Tsɛmɛi, miiŋma nyɛ, ejaakɛ nyɛná nyɛle mɔ ni yɔɔ kɛjɛ shishijee lɛ. Oblahii, miiŋma nyɛ ejaakɛ nyɛye mɔ fɔŋ lɛ nɔ kunim. Gbekɛbii bibii, miiŋma nyɛ, ejaakɛ nyɛná nyɛle Tsɛ lɛ. 14 Tsɛmɛi, miiŋma nyɛ, ejaakɛ nyɛná nyɛle mɔ ni yɔɔ kɛjɛ shishijee lɛ. Oblahii, miiŋma nyɛ, ejaakɛ nyɛhe wa ni Nyɔŋmɔ wiemɔ lɛ yɛ nyɛmli ni nyɛye mɔ fɔŋ lɛ nɔ kunim. 15 Nyɛkasumɔa je lɛ aloo nibii ni yɔɔ je lɛ mli lɛ. Kɛ́ mɔ ko sumɔɔ je lɛ, belɛ Tsɛ lɛ suɔmɔ lɛ bɛ emli; 16 ejaakɛ nɔ fɛɛ nɔ ni yɔɔ je lɛ mli lɛ—nɔ ni heloo lɛ shweɔ lɛ kɛ nɔ ni hiŋmɛii lɛ shweɔ lɛ kɛ nii ni mɔ yɔɔ ni ekɛshwãa* lɛ—ejɛɛɛ Tsɛ lɛ mli, shi moŋ je lɛ mli ejɛ. 17 Kɛfata he lɛ, je lɛ kɛ nɔ fɛɛ nɔ ni yɔɔ mli ni mɛi shweɔ lɛ miiho kɛmiiya, shi mɔ ni feɔ Nyɔŋmɔ suɔmɔnaa nii lɛ baahi shi kɛya naanɔ. 18 Gbekɛbii bibii, naagbee ŋmɛlɛtswaa lɛ nɛ, ni bɔ ni nyɛnu akɛ antikristo lɛ miiba lɛ, amrɔ nɛɛ po lɛ antikristoi pii eba, ni anɔkwa sane nɛɛ hewɔ lɛ, wɔle akɛ naagbee ŋmɛlɛtswaa lɛ nɛ. 19 Wɔteŋ amɛjɛ amɛtee, shi kɛ̃lɛ amɛjeee wɔteŋ mɛi komɛi; ejaakɛ wɔteŋ mɛi komɛi ji amɛ kulɛ amɛkɛ wɔ baaya nɔ ahi shi. Shi amɛtee koni eje kpo faŋŋ akɛ jeee mɛi fɛɛ fata wɔhe. 20 Ni nyɛ lɛ, mɔ krɔŋkrɔŋ lɛ efɔ nyɛ mu, ni nyɛ fɛɛ nyɛyɛ nilee. 21 Jeee akɛ nyɛleee anɔkwale lɛ hewɔ miŋmaa nyɛ nɛɛ, shi moŋ ejaakɛ nyɛle anɔkwale lɛ, agbɛnɛ hu, ejaakɛ amale kome folo jɛɛɛ anɔkwale lɛ mli. 22 Namɔ ji amalelɔ, kɛ́ jeee mɔ ni kpoɔ akɛ Yesu ji Kristo lɛ? Mɔ nɛ ji antikristo lɛ, mɔ ni kpoɔ Tsɛ lɛ kɛ Bi lɛ. 23 Mɔ fɛɛ mɔ ni kpoɔ Bi lɛ, ebɛ Tsɛ lɛ hu. Shi mɔ fɛɛ mɔ ni jajeɔ akɛ eheɔ Bi lɛ nɔ eyeɔ lɛ, eyɛ Tsɛ lɛ hu. 24 Nyɛ lɛ, nɔ ni nyɛnu kɛjɛ shishijee lɛ, esa akɛ nyɛhã no aya nɔ ahi nyɛmli. Kɛji nɔ ni nyɛnu kɛjɛ shishijee lɛ tee nɔ ehi nyɛmli lɛ, no lɛ, nyɛ hu nyɛbaaya nɔ nyɛ kɛ Bi lɛ kɛ Tsɛ lɛ afee ekome. 25 Kɛfata he lɛ, enɛ ji shi ni lɛ diɛŋtsɛ ewo wɔ lɛ—naanɔ wala lɛ. 26 Mɛi ni miitao alaka nyɛ lɛ ahewɔ miŋmaa nyɛ nibii nɛɛ. 27 Ni nyɛ lɛ, mu ni efɔ nyɛ lɛ yɛ nyɛmli lolo, ni ehiaaa nyɛ akɛ mɔ ko atsɔɔ nyɛ nii; shi moŋ mu ni efɔ nyɛ lɛ miitsɔɔ nyɛ nibii fɛɛ he nii, ni eji anɔkwale ni ejeee amale. Bɔ ni mu ni efɔ nyɛ lɛ etsɔɔ nyɛ lɛ, nyɛyaa nɔ nyɛ kɛ lɛ afea ekome. 28 No hewɔ lɛ, gbekɛbii bibii, nyɛyaa nɔ nyɛ kɛ lɛ afea ekome, koni kɛ́ ajie lɛ kpo lɛ, wɔwie kɛ nɔmimaa ní wɔhiɛ akagbo ní wɔgbala wɔhe shi kɛje ehe be ni eba lɛ. 29 Kɛji nyɛle akɛ jalɔ ji lɛ lɛ, belɛ nyɛle hu akɛ mɔ fɛɛ mɔ ni hiɔ shi yɛ jalɛ naa lɛ afɔ lɛ kɛjɛ emli.\n^ Aloo “mlidamɔlɔ ko.”\n^ Aloo “mɔ he ní epupuɔ yɛ nii ni eyɔɔ hewɔ.”


Ŋwɛibɔfoi Ahe Anɔkwa Saji Komɛi\nAni obaasumɔ ni ole ŋwɛibɔfoi ahe anɔkwa saji komɛi—mɛi ni amɛji, bɔ ni fee ni amɛba shihilɛ mli, kɛ nɔ ni amɛfeɔ? Biblia lɛ, ni ji Nyɔŋmɔ Wiemɔ ni ajɛ mumɔŋ aŋma lɛ mli pɛ ji he ni wɔbaanyɛ wɔná hetoo ni ja fe fɛɛ lɛ yɛ. (2 Timoteo 3:16) Mɛni Biblia lɛ wieɔ yɛ sane nɛɛ he?\nBɔ ni Nyɔŋmɔ ji Mumɔ lɛ, nakai nɔŋŋ ŋwɛibɔfoi lɛ hu ji mumɔŋ bɔɔ nii ni “bɛ heloo kɛ wui.” No hewɔ lɛ, akɛ hiŋmɛii enaaa amɛ. Ŋwɛibɔfoi anɔkwafoi lɛ ashihilɛhe ji ŋwɛi, ni amɛnyɛɔ amɛkɛ Nyɔŋmɔ sharaa hiɛ kɛ hiɛ.—Luka 24:39; Mateo 18:10; Yohane 4:24.\nBei ko ni eho lɛ, ŋwɛibɔfoi tsɔɔ amɛhe gbɔmɛi bei komɛi ni amɛbaa shikpɔŋ lɛ nɔ koni amɛbatsu nitsumɔi ni Nyɔŋmɔ kɛwo amɛdɛŋ lɛ. Kɛ́ amɛtsu amɛtã lɛ, amɛtsakeɔ amɛhe amɛtsɔɔ ŋwɛibɔfoi ekoŋŋ ni amɛyaa ŋwɛi.—Kojolɔi 6:11-23; 13:15-20.\nEyɛ mli akɛ kɛ́ Biblia lɛ miiwie ŋwɛibɔfoi ahe lɛ, ewieɔ amɛhe akɛ hii, ni be fɛɛ be ni ŋwɛibɔfoi lɛ baatsake amɛhe amɛtsɔ gbɔmɛi lɛ, amɛtsakeɔ amɛhe akɛ hii moŋ, kɛ̃lɛ abɔɔɔ amɛ akɛ hii loo yei. Amɛboteee gbãla mli, ni amɛfɔɔɔ ŋwɛibɔfoi krokomɛi hu. Kɛfata he lɛ, abɔɔɔ ŋwɛibɔfoi akɛ gbɔmɛi yɛ shikpɔŋ lɛ nɔ akɛ abifabii, gbekɛbii loo onukpai kɛkɛ lɛ sɛɛ mli lɛ amɛtsɔmɔ ŋwɛibɔfoi. Nyɔŋmɔ bɔ amɛ akɛ ŋwɛibɔfoi; enɛ hewɔ ni Biblia lɛ tsɛɔ amɛ akɛ anɔkwa ‘Nyɔŋmɔ lɛ bii’ lɛ.—Hiob 1:6; Lala 148:2, 5.\nBiblia lɛ wieɔ akɛ ayɛ “gbɔmɛi kɛ ŋwɛibɔfoi awiemɔi,” ni tsɔɔ akɛ mumɔŋ bɔɔ nii ni yɔɔ ŋwɛi lɛ yɛ amɛwiemɔi, ni amɛkɛ amɛhe gbaa sane. Nyɔŋmɔ tsɔ ŋwɛibɔfoi anɔ ekɛ gbɔmɛi wie moŋ, kɛ̃lɛ, Nyɔŋmɔ eŋmɛɛɛ gbɛ akɛ wɔsɔle wɔhã amɛ loo wɔjá amɛ.—1 Korintobii 13:1; Kpojiemɔ 22:8, 9.\nŊwɛibɔfoi akpei nyɔŋmai abɔ toi akpei nyɔŋmai abɔ yɔɔ; amɛyibɔ lɛ baanyɛ ashɛ akpekpei toi akpei abɔ po.—Daniel 7:10; Kpojiemɔ 5:11.\nŊwɛibɔfoi ‘ahe wala’ waa—amɛhe wala kwraa fe adesai—ni amɛnilee nɔ kwɔ kwraa fe adesai anɔ. Ekã shi faŋŋ akɛ kɛ́ atsu amɛ lɛ, amɛhe yɛ oya waa, ni amɛhe yɛ oya bɔ ni adesa ko jwɛŋmɔ nyɛŋ ashɛ he.—Lala 103:20; Daniel 9:20-23.\nYɛ bɔ ni ŋwɛibɔfoi yɔɔ hewalɛ, ni amɛle nii lɛ fɛɛ sɛɛ lɛ, husu yɛ amɛnyɛmɔi lɛ ahe, ni nibii komɛi yɛ ni amɛleee.—Mateo 24:36; 1 Petro 1:12.\nAbɔ ŋwɛibɔfoi akɛ mɛi ni yɔɔ sui kpakpai kɛ heyeli ni amɛkɛhalaa nɔ ni amɛsumɔɔ. No hewɔ lɛ, taakɛ eji yɛ adesai agbɛfaŋ lɛ, amɛ hu amɛbaanyɛ amɛhala akɛ amɛbaafee ekpakpa loo efoŋ. Dɔlɛ sane ji akɛ, ŋwɛibɔfoi komɛi hala akɛ amɛbaatse Nyɔŋmɔ hiɛ atua, ni amɛfee nakai hu.—Yuda 6.\nBɔ Ni Ato Nyɔŋmɔ Bɔfoi Lɛ Ahe gbɛjianɔ Ahã\nŊwɛibɔfonukpa, Mikael, ji ŋwɛibɔfoi lɛ ateŋ onukpa yɛ hewalɛ kɛ hegbɛ gbɛfaŋ. Biblia lɛ tsɔɔ yɛ faŋŋ mli akɛ, Mikael ji gbɛ́i kroko ni akɛtsɛɔ Yesu Kristo.—1 Tesalonikabii 4:16; Yuda 9.\nYɛ ŋwɛibɔfoi lɛ ateŋ lɛ, kuu ni ji Serafim lɛ yɛ hegbɛ ni nɔ kwɔ waa, ni be fɛɛ be lɛ, amɛsɔmɔɔ yɛ Yehowa maŋtsɛ sɛi lɛ he.—Yesaia 6:1-3.\nŊwɛibɔfoi akuu ni ji Kerubim lɛ hu yɛ hegbɛ ni nɔ kwɔ, ni amɛtsuɔ nitsumɔi krɛdɛi komɛi kɛtseɔ Nyɔŋmɔ Ofe lɛ gbɛ́i lɛ he. Bei pii lɛ, awieɔ amɛhe akɛ amɛmiisɔmɔ Nyɔŋmɔ tɛ̃ɛ.—1 Mose 3:24; Ezekiel 9:3; 11:22.\nŊwɛibɔfoi akpekpei toi akpei abɔ krokomɛi ni eshwɛ lɛ sɔmɔɔ akɛ Nyɔŋmɔ Ofe lɛ tsuji, ni etsuɔ amɛ koni amɛyatsu eyiŋtoi ahe nii. *—Hebribii 1:7, 14.\n^ kk. 17 Kɛ́ ootao ole ŋwɛibɔfoi lɛ ahe saji krokomɛi lɛ, kwɛmɔ wolo ni ji, Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ, yitso 10 lɛ, kɛ saji krokomɛi ni fata he ni ji “Namɔ Ji Bɔfonukpa Mikael?” lɛ. Eko yɛ www.jw.org/gaa.


Ngowi Yia Yekpi Ye Gbɛ Mia Na Kɔlongɔ Ngewɔvɛi Gbambi Ma Ngowi Yekpi\nKaa ye 13\n1. Ngewɔvɛi gbambi kpɛlɛ mia tɔnyangɔ?\nNgewɔvɛi gbambi gbi lee ma, nunga lɔna nahin tɔnyi ti lii hu Ngewɔ va. Ngowi yekpe mia kɛɛ, Ngewɔ lɔ ye nungei jisia lɔma, tao ngi gbeengoi ti va. Kɛɛ, yena nyamungɔ ma, nunga ti gbotongɔ wa, ti nyamui gama ye ngewɔvɛi gbambi jisia hu. (II Kɔrintabla 4:3, 4; 11:13-15) Sia mua mɛi la veihu, ngewɔvɛi gbambisia gbotoma ta loko wuilɔ kɔgɔlei hu, sia nyikɔ ye nasia na ta gula kɛnyɛwuisia luahu, ngewɔvɛi gbambisia luahu, kɛ ndɔɔwuisia luahu. Tao, mua humɛilɔ ye vei jisia gbotoma hu kɛ, ye ngewɔvɛiblei jisia gbotoma ta bɔmi hɛlɛ lɔ ti ma, ti li ti nunga gboto waa. Himia gbɔma ta nyamu a ndengeisia. Nasia tɔnyi ti lii hu Ngewɔ va, ji ta hindei jisia humɛi, ɔɔ ta tɔ ɛɛ ti gohunɛ klobɛɛ va.—Matiu 24:3-5, 11, 12 gaa.\nNasia ti looni tɔnya yewɔvɛi gbambi ma, ta Ngewɔ liima hindei wue lɔ, kɛ nasia tii looni tɔnya yewɔvɛi gbambi ma, tɛɛ ngi liima hinda wue. Ndɛ lee mia ta kula kɔlongɔ Ngewɔ ma, kɛ haabla ma. Baibui hu yana ta yɛ ye kaa na gbuama na. Kɛɛ, Jɛhova longɔ nunga ti tɔnyi gaa kɔlongɔ ngi ma.—Ɛkkliisiastiis 9:5, 10; I Timɔti 2:3-5 gaa.\n2. Ngowi yia yekpi ye gbɛ mia na, kɔlongɔ Ngewɔvɛi gbambi ma?\nKohunɛ mia kɔɔ va kɛ nasia ta pie bɛ ti longɔ a Ngewɔ, kɛɛ ta Setana liima hinda wue, tɛɛ Ngewɔ wuhuba klobɛɛ va. (Jeems 4:4) Baibui ye ndɛ yewɔvɛi gbambi jisia kpɛlɛ loilɔ a Babilɔn ye Kpayangɔwai. Nja Wai na wɔɔ wani Noa wati hu, ji hu leeni, nunga ti ta waa la leelɔ, ta na loli a Babilɔn, namia wɔɔ ndɛgula yewɔvɛilei kpɛlɛ gbɔkuni na. Ngewɔ wama ndɛgula yewɔvɛi gbambisia kpɛlɛ jukuu maa sange, gbɛva tia nunga wuhuba ma, tao tia ngulu ligba ti boo woma.—Hinda Gɛngɔ 17:1, 2, 5, 16, 17; 18:8 gaa.\nNgowi yekpe lɔ na i lee ji ma. Jɛhova ii ya lemani nasia ma tɔnyi ti lii hu ngi va, nahin ti vayangɔ ndɛgula yewɔvɛi gbambisia kpɛlɛ hu ndunyi ji hu.—Maika 4:2, 5 gaa.\n3. Nasia tɔnyi ti lii hu Ngewɔ va, gbɛ mia kungɔ ti pie?\nNgewɔ lɔ nunga gbuama ndɛgula yewɔvɛi gbambisia kpɛlɛ ma, a ti lɛmba, kɔ ti wa ti ngi vɛi a tɔnya\nJɛhova gbeengoi nasia va ti longɔ a tɔnyi kɛ kpekpeyei. Famia i nunga longa kɔ ti gbɔ ti ma ti gbua ndɛ yewɔvɛi gbambisia ma. Nasia ti longɔ a Ngewɔ, ta gbe lɔ ti wuehinda nyamuisia ma, kɔ ti Ngewɔ liima hindei wue.—Hinda Gɛngɔ 18:4 gaa.\nJi wɔɔ toobleisia ti ngowi yia yekpi leni nasia ma tɔnyi ti lii hu Ngewɔ va, ti gohunɛilɔ wa na wue va ti humɛini. Jɛhova ti gaailɔ a pele na ta gu ti kohunɛ majɔɔ, kɛ ndiloomi. Tɔmasei mia a na mu va, gbɛva, ji ti Ngewɔ layei mɛini, ti woloilɔ, kɛ ti Jɛhova yingi hounga a loko fele.—I Tɛsaloniabla 1:8, 9; 2:13 gaa.\nJɛhova gohunɛngoi numu gbi lee ma, a woove ndɛgula yewɔvɛi lei ma, kɔ i gbɛɛ ngi mableisia ma ti ngi vɛi a tɔnya. Bi gbɛɛ nga ngi mableisia ma, ba wote lɔ a ngi ndiamui, ba bonda yekanga majɔɔ lɔ, tao ba kunafɔ lɛvui majɔɔ lɔ.—Maak 10:29, 30; II Kɔrintabla 6:17, 18 gaa.\n4. Ngewɔ a ye wa a kohunɛ numu kpɛlɛ va ndunyi ji hu?\nNgowi yekpe mia kɛ, Ngewɔ wama ndɛgula yewɔvɛi gbambisia kpɛlɛ jukuu maa. Na a waa a ndilɛi ndunyi kpɛlɛ hu. Ndɛgula yewɔvɛi gbambi ɛɛ ya yɛna kunafɔ va. Ngooyia a yɛ lɔ na nungeisia kpɛlɛ luahu, tao ti kpɛlɛ ta tɔnya Yewɔ yakpi lɔ vɛi.—Hinda Gɛngɔ 18:20, 21; 21:3, 4 gaa.